Dnevni bilten 11.05.2017.\nDAČIĆ I HATAB O SARADNjI SRBIJE I UNESKA\nBEOGRAD, 10. maj 2017. (Beta) - Šef srpske diplomatije Srbije Ivica Dačić razgovarao je danas u Beogradu sa kandidatkinjom Egipta za generalnog sekretara Uneska Muširom Hatab o saradnji Srbije sa tom organizacijom. "Sastanak je bio prilika da kandidatu za poziciju generalnog direktora Uneska ukažemo na prioritete Srbije u saradnji sa ovom organizacijom, na naš aktivan rad u okviru Izvršnog saveta Uneska čiji je Srbija član u mandatu od 2015. do 2019. godine, kao i da posebno istaknemo naše aktivno zalaganje protiv politizacije rada Uneska", saopštilo je Ministarstvo spoljnih poslova. Dodaje se da je Mušira Hatab predstavila prioritete koji čine osnovu njenog programa ukoliko bi bila izabrana na čelo Uneska.\nDAČIĆ: ALBANSKI POLITIČARI GLAVNA PRETNjA ZA MIR NA BALKANU I U EVROPI\nBRISEL, 10. maj 2017. (Beta) - Šef srpske diplomatije Ivica Dačić izjavio je da su albanski političari glavna pretnja za mir i stabilnost ne samo na Balkanu već i u Evropi i da bi EU trebalo to da shvati. Upitan da prokomentariše izjavu kosovskog šefa diplomatije Envera Hodzaja da priče o "Velikoj Albaniji nisu na agendi Kosova ni Albanaca uopšte" već predstavljaju "širenje straha iz Beograda" Dačić je za briselski portal Euraktiv (euractiv.com) rekao da je to "potpuno apsurdno"."Koordinirane izjave albanskog premijera Edija Rame, kosovskog predsednika Hašima Tačija i gradonačelnika Bujanovca Jonuza Muslijua pokazuju da je Velika Albanija primarni cilj svih Albanaca", rekao je Dačić. "Duboko žalim što Evropljani i međunarodna zajednica, posebno EU, budući da joj je Zapadni Balkan neposredni sused, ne reaguju na činjenicu da su albanski političari najveća pretnja miru i stabilnosti ne samo na Balkanu, već i u Evropi", naglasio je srpski ministar. On je dodao da EU treba da zaštiti svoje osnivačke principe i dostignuća "ako i dalje važe i ako se i dalje poštuju". Dačić je za Euraktiv rekao i da smo svedoci "još jednom pokušaju prevare kao 1998, kada su promoteri Kosova tvrdili da je Oslobodilačku vojsku Kosova uspostavila srpska tajna policija". "Nažalost ceo svet i međunarodna zajednica su im tada poverovali i Srbija je bombardovana što nije bilo u skladu sa međunarodnim pravom. Duboko se nadam da danas neće poverovati u laži kosovskih političara i uzeti ih zdravo za gotovo", upozorio je Dačić. On je dodao da je Srbija u više prilika dokazala da je pouzdan partner međunarodnoj zajednici jer nikog nije provocirala već je, naprotiv, pružila je ruku saradnje na regionalnom nivou. "Želim da verujem da će u Evropi i međunarodnoj zajednici prevagnuti dela nad lažima i obmanama", dodao je.\nBEOGRAD, 10. maj 2017. (Beta) - Ambasador Srbije u Libiji Oliver Potežica preminuo je od posledica teške saobraćajne nesreće koju je imao pre nekoliko dana u Tunisu, rečeno je jutros agenciji Beta u Ministarstvu spoljnih poslova Srbije. Ministarstvo je juče saopštilo da je ambasador Potežica teško povređen u saobraćajnoj nesreći posle koje je prebačen u bolnicu u Susu. Navedeno je da je Potežica bio na odobrenom službenom putu za Tunis, neophodnom za funkcionisanje ambasade Srbije u Tripoliju, kao i da ga je u bolnici posle nesreće obišao generalni sekretar Ministarstva spoljnih poslova Srbije Veljko Odalović.\nNIKOLIĆ SE SASATAO SA KANDIDATKINjOM ZA GENERALNOG DIREKTORA UNESKA\nBEOGRAD, 10. maj 2017. (Beta) - Predsednik Srbije Tomislav Nikolić razgovarao je danas u Beogradu sa kandidatkinjom za generalnog direktora Uneska, Muširom Hatab koja mu je uručila pismo egipatskog predsednika Abdela Fataha el Sisija u kome je izražena zahvalnost Srbiji na podršci njenoj kandidaturi, saopšteno je iz Predsedništva Srbije. Nikolić je preneo Muširi Hatab da je Srbija podržala egipatsku kandidatkinju zbog prijateljskih odnosa dve zemlje u prošlosti kao i zbog odličnih odnosa koji su potrebni da bi se izgradila budućnost za njihove državljane, navodi se u saopštenju. Hatab je lično zahvalila predsedniku Nikoliću na podršci njenoj kandidaturi i obrazložila svoj budući program rada. Ona je poseban akcenat stavila na značaj obrazovanja i istakla da će se, ukoliko bude izabrana za generalnog direktora, zalagati da se u budućem radu Uneska veliki značaj posveti tom segmentu delovanja te organizacije, navodi se u saopštenju. Nikolić je rekao da je pored već postojećih prijareljskih odnosa dve zemlje i potrebe da oni i dalje budu odlični podržao kandidaturi i zato što Egipat "ume da gleda na sve strane sveta i da razume druge kulture na pravi način". "Nikolić je istakao da naša zemlja već godinama vodi bitku protiv besmislenih nastojanja da se takozvano Kosovo primi u članstvo Uneska i izrazio nadu da će izborom gospođe Hatab argumenti Srbije po tom pitanju biti sagledani na pravi način", navodi se u saopštenju.\nATINA, 10. maj 2017. (Beta) - Načelnik Generalštaba Vojske Srbije Ljubiša Diković učestvovao je danas u Atini na jedanaestoj Konferenciji načelnika generalštabova balkanskih zemalja, saopšteno je danas iz Ministarstva odbrane Srbije. Osim generala Dikovića, konferenciji su prisustvovali načelnici generalštabova Bosne i Hercegovine, Bugarske, Grčke, Makedonije, Rumunije, Turske i Crne Gore, kao i zamenik načelnika Generalštaba Oružanih snaga Albanije. Posle razmatranja godišnjih izveštaja Koordinacione grupe i radnih podgrupa za asimetrične pretnje i za obrazovanje, obuku i vežbe, učesnici konferencije izrazili su uverenje da njihov rad obezbeđuje dalji razvoj i realizaciju projekata i aktivnosti koje će učiniti taj oblik regionalne vojne saradnje još uspešnijim. Na ovogodišnjoj konferenciji, kao gosti, učestvovali su predsedavajući vojnih komiteta NATO-a i EU, načelnik Generalštaba Slovenačke vojske, direktor Generalštaba Oružanih snaga Hrvatske i komandant Komande združenih snaga NATO-a u Napulju. Održavanje Konferencije načelnika generalštabova balkanskih zemalja još jednom potvrđuje značaj razvoja regionalne vojne saradnje i održavanja dobrosusedskih odnosa između balkanskih zemalja, radi daljeg unapređenja bezbednosnog okruženja u regionu i Evropi, piše u saopštenju srpskog ministarstva odbrane.Diković je danas imao bilateralne susrete s domaćinom Konferencije admiralom Evangelosom Apostolakisom o daljim aktivnostima u okviru angažovanja Borbene grupe Evropske unije HELBROC i sa načelnikom Generalštaba Vojske Crne Gore o mogućnostima unapređenja bilateralne vojne saradnje. Nakon konferencije načelnik Generalštaba imao je bilateralni susret i sa predsedavajućim Vojnog komiteta NATO-a generalom Petrom Pavelom. U okviru te inicijative svake godine održava se zajednička vežba. U oktobru prošle godine, izvedena je vežba specijalnih jedinica balkanskih zemalja "Balkanski štit" u Atini, dok će ove godine domaćin vežbe "Karpatski orao" biti Bukurešt. Naredne godine će Srbija, po drugi put, biti domaćin Konferencije načelnika generalštabova balkanskih zemalja.\nBEOGRAD, 10. maj 2017. (Beta) - Ministarka bez portfelja zadužena za evropske integracije Jadranka Joksimović rekla je da će se Srbija obrati UN zbog izjave bivšeg šefa verifikacione misije OEBS na KiM Vilijema Vokera da radi na projektu stvaranja Velike Albanije. "Naravno. Trebalo bi da se obratimo (UN). Projekat Velike Albanije nije samo problem Srbije. Uključuje teritoriju nekoliko zemalja Balkana i mislim da sve nas to treba da brine", kazala je Joksimović za RTS. Ona je ocenila da je izjava Vokera dokaz da projekat "Velike Albanije" nije samo projekat sa kojim se "flertuje" u vreme izbora, već nešto što postoji. "Mislim da sada imamo dobru argumentaciju, dodatnu u rukama da pokažemo EU", kazala je ona. Komentarišući najave da bi bivši specijalni izaslanik za Kosovo Marti Ahtisari i bivša državna sekretarka SAD Medlin Olbrajt mogli biti deo tima Prištine u pregovorima sa Beogradom Joksimović je rekla da lobiranje postoji i da je legitimno ali da je pominjanje ovih ličnosti indikativno. "Indikativno je da su to ljudi koji su u vreme svog mandata bili direktno vezani za dešavanja koja su proizvela brojne promene koje su bile na štetu Srbije. Mi sad možemo da vidimo da je to vrlo indikativan izbor", kazala je ona.\nČEPURIN ČESTITAO DAN POBEDE\nBEOGRAD, 10. maj 2017. (Beta) - Ruski ambasador u Srbiji Aleksandar Čepurin čestitao je danas 9. maj, Dan pobede u Drugom svetskom ratu, i ocenio da se radi o najvećoj zajedničkoj pobedi ruskog i srpskog naroda. Čepurin je na prijemu u ruskoj ambasadi u Beogradu rekao da se mnogo Srba borilo rame uz rame s borcima Crvene armije za oslobođanje Jugoslavije i cele Evrope. "Moramo da pamtimo da je pobeda plaćena ogromnim brojem žrtava. Kada bi za svakog poginulog u Drugom svetskom ratu bio objavljen minut ćutanja, svet bi ćutao 75 godina", rekao je Čepurin. Čepurin je zahvalio premijeru i budućem predsedniku Srbije Aleksandru Vučiću za čestititku ruskom narodu na ruskom jeziku, ali i građanima Srbije koji su juče učestvovali na komemoracijama i prošetali centrom Beograda zajedno s "Besmrtnim pukom". Ruski ambasador kazao je da će dve zemlje nastaviti da razvijaju vojnotehničku saradnju, kao i da će obezbediti sigurnost dva naroda.\nSKOT: SAD PROTIV PROMENA GRANICA NA BALKANU\nBEOGRAD, 10. maj 2017. (Beta) - Američki ambasador u Beogradu Kajl Skot izjavio je danas da se Vlada SAD protivi promeni granica na Balkanu. Upitan da prokomenatariše stavove bivšeg šefa misije OEBS-a na Kosovu i Metohiji, američkog diplomate Vilijama Vokera, o stvaranju velike Albanije, on je rekao da Voker privatno može da ima svoje mišljenje, ali da to nije stav SAD. "Stav SAD je da se protivi promeni granice na Balkanu", rekao je Skot novinarima u Beogradu posle dodele godišnjih nagrada NUNS-a za istraživačko novinarstvo.\nAMBASADOR BELGIJE: PRIJEM U EU JE REZULTAT ZASLUGA\nBEOGRAD, 10. maj 2017. (Beta) - Ambasador Belgije u Srbiji Leo Daes rekao je danas da će Srbija ući u Evropsku uniju (EU) kada ispuni sve uslove za prijem ali da i Srbija i ostale zemlje regiona imaju punu podršku EU. U obraćanju studentima Fakulteta političkih nauka i Pravnog fakulteta u Beogradu, Daes je naveo posetu komesarke za spoljne poslove EU Federike Mogerini Beogradu u martu kao jasan signal te podrške kao i njenu izjavu povodom Dana Evrope da je Balkan prioritet za EU. Daes je rekao da je cilj pristupnih pregovora sa EU pronalaženje načina za ispunjavanje uslova i dodao da EU i Belgija čine sve da pomognu u tom procesu. On je rekao da se u tom procesu uzimaju u obzir objektivne teškoće u zemljama kandidatima, a u slučaju Srbije je posebno pomenut problem Kosova. Govoreći o Kosovu, Daes je rekao da je Kosovo teška tema ali izuzetno važna za napredovanje Srbije u pregovorima sa EU jer EU ne može sebi dozvoliti da uveze konflikt i da je neophodno strpljenje i državnička veština da bi se mogle premostiti razlike i dijalogom doći do sporazuma prihvatljivog za obe strane. Daes je rekao da se EU suočava sa brojnim geopolitičkim izazovima i da je neophodno da Unija u saradnji sa NATO, zemljama kandidatima, UN i trećim zemljama radi na energetskoj diversifikaciji, jačanju socijalne pravde i razmeni studenata, dok u samoj uniji treba ojačati šengenski prostor i bankarsku uniju kao i odbranu. Kao glavne tačke procesa pristupanja Daes je naveo poštovanje vladavine prava, ispunjavanje potencijala zemlje kandidata i napredovanje u integraciji pri čemu svi kandidati mogu očekivati pomoć EU u problemima koje ne mogu rešiti sami. On je rekao da projekat "Evrope u više brzina" nije ništa novo i da to ne znači da članice mogu da biraju šta će od integracionih procesa prihvatiti ili ne već da se samo dozvoljava mogućnost da neka članica može odložiti neki proces zbog objektivnih razloga. Daes je rekao da izjave nekih evropskih zvaničnika da će nastupiti pauza u proširenju EU ne znače da kandidati treba da čekaju da EU postane spremna već da iskoriste to vreme da unaprede sistem u svojim zemljama i tako sebi olakšaju proces pristupanja. Odgovarajući na pitanja gostiju, Daes je rekao da ljudi u Srbiji imaju pozitivan stav o EU ali da nisu dovoljno upoznati sa radom i inicijativama delegacije EU u Srbiji i zemalja članica Unije. Daes je najavio ministarsku posetu Srbiji iz Belgije u junu.\nEVROPSKA KOMESARKA ELŽBIJETA BJENKOVSKA SUTRA U POSETI SRBIJI\nBEOGRAD, 10. maj 2017. (Beta) - Evropska komesarka za unutrašnje tržište, industriju, preduzetništvo i mala i srednja preduzeća (MSP) Elžbijeta Bjenkovska boraviće sutra u zvaničnoj poseti Beogradu tokom koje će se sastati sa premijerom Aleksandrom Vučićem i prisustvovati svečanom potpisivanju sporazuma sa bankama pod pokroviteljstvom EU. Evropska komesarka prisustvovaće potpisivanju sporazuma o garancijama između Evropskog investicionog fonda (EIF) i dve srpske banke (Unikredit i Banka Intesa). Potpisivanjem ovog sporazuma obezbediće se direktne garancije bankama da podrže oko 6.000 malih i srednjih preduzeća u Srbiji sa 200 miliona evra kredita pod povoljnijim uslovima u naredne tri godine, najavio je EU info centar. Bjenkovska će učestvovati na panel diskusiji "Industrijska politika i razvoj malih i srednjih preduzeća u procesu pristupanja Srbije EU", u organizaciji Privredne komore Srbije. Na panel diskusiji učestvovaće i ministar poljoprivrede Goran Knežević, predsednik Privredne komore Srbije Marko Čadež, v.d. direktorka Kancelarije za evropske integracije Ksenija Milenković i izvršni direktor EIF-a Pjer Luiđi Djilberto. Ona će se tokom posete Beogradu sastati i sa ministarkom bez portfelja zaduženom za evropske integracije Jadrankom Joksimović.\nEBRD BLAGO PODIGAO PROGNOZU RASTA SRBIJE\nLONDON, 10. maj 2017. (Beta) - Srbija će, nakon snažnog zamaha u 2016, kada je ekonomski rast bio 2,8 odsto, u 2017. imati rast od 2,9 a u 2018. od 3 odsto a motor raste biće domaća tražnja, objavila je danas Evropska banka za obnovu i razvoj (EBRD). Ovogodišnji ekonomski rast Srbije biće manji od prosečnog rasta u regionu jugoistočne Evrope od 3,1 odsto i takođe manji od rasta Crne Gore, Albanije i Kosova. U izveštaju iz novembra 2016. godine EBRD je ekonomski rast Srbije u 2017. prognozirao na 2,7 odsto. Glavni pokretač rasta Srbije biće domaća tražnja, uz rast investicija uz podršku unapređene poslovne klime u svetlu uspešne fiskalne konsolidacije i strukturnih reformi koje su u toku. Rast zaposlenosti i plata će podstaći dalji oporavak potrošnje, ocenio je EBRD u izveštaju Regionalne ekonomske perspektive. S druge strane, kako se navodi, doprinos izvoza mogao bi da bude zanemarljiv jer bi rast izvoza u velikoj meri mogao da kompenzuje veliki uvoz zbog snažne domaće tražnje. Kao glavne rizike za rast Srbije evropski kreditor navodi smanjenje poljoprivredne prozvodnje nakon izuzetno dobre 2016. godine i moguće usporavanje fiskalnih i strukturnih reformi, uključujući restrukturisanja državnih preduzeća. Srednjeročne perspektive za Srbiju su povoljne ali će zavisiti od tempa reformi predviđenih tekućim programom sa MMF, daljeg unapređenja investicione klime, podrške rešenju problema nenaplativih zajmova i restrukturiranju kompanija, kao i ubrzavanja sprovođenja velikih infrastrukturnih projekata, naveo je EBRD.


Vesti online / Vesti / Ex YU / "Srpska se neće povući, nastavićemo da blokiramo ideje Bakira Izetbegovića"\nPredsednik Republike Srpske Milorad Dodik rekao je da će predstavnici iz Srpske nastaviti da blokiraju ideje predsedavajućeg Predsedništva BiH Bakira Izetbegovića, "koji hoće sa Savezom za promene da nametne bošnjačko uređenje BiH".\nOsnovni interes je jaka Republika Srpska: Milorad Dodik\nDodik je ocenio da je to, pre svega, neustavno i da se mora poštovati volja entiteta koji su ključni faktor u BiH.\n- Ako Bakir Izetbegović misli da ćemo prećutati ili prepustiti njemu glavnu reč u BiH, to je njegov problem. Republika Srpska ima autentičnu politiku koja se zasniva na Ustavu i Dejtonskom sporazumu - rekao je Dodik.\nKomentarišući Izetbegovićevu tvrdnju da je "glavna prepreka u procesima integracije BiH u EU odnos predsednika Republike Srpske", Dodik je ocenio da Izetbegović očigledno ima obavezu da brani premijera Turske u ostavci Ahmeta Davutoglua.\n* Dodik i Davutoglu zajedno u Ferhadiji\n* Dodik: Davutoglu poslao neoosmanske poruke\n- Ponosan sam što je rekao da smo mi ti koji ne dozvoljavamo ono što Bakir hoće zajedno sa Savezom za promene da uradi - rekao je Dodik.\nOn je konstatovao da je BiH teritorijalno integrisana, ali mentalno i politički potpuno podeljena, te da interes Republike Srpske nije centralizovana BiH, već jaka Republika Srpska i BiH koja će biti u funkciji jake Srpske.\n- Dejtonski sporazum je u više navrata kršio visoki predstavnik stvarajući iluziju da je moguće centralizovati BiH - podsetio je Dodik.\nBakir nastavio ideologiju svog oca\nDodik je rekao da Savez za promene nije reagovao na izjave Davutoglua u Banjaluci, kao ni na današnju izjavu Izetbegovića, te da je vladajuća koalicija u Srpskoj, iako nije većina na nivou BiH, imala mnogo jače argumente nego bilo koja većina na nivou BiH.\n- U tom pogledu, bili smo davno spremni da rešimo pitanje mehanizma koordinacije, "Sejdić-Finci" i druga pitanja, što je poznato i Evropi. Evropljani znaju da smo dali konstruktivna rešenja, ali ta konstruktivna rešenja ne mogu da razvale Bakira Izetbegovića i njegov interes koji ide za tim da nametne neki drugi koncept - rekao je Dodik.\nOn je istakao da je Izetbegović nastavio ideologiju svog oca da dnevno čita "Islamsku deklaraciju" i podržava vrednosti koje je izneo Davutoglu u Banjaluci.\nKo je pravio skandal u Banjaluci?\nDodik je rekao da je svečanosti otvaranja obnovljene džamije Ferhadija u Banjaluci prisustvovao isključivo poštujući vernike i da nije hteo da pravi skandal, iako je događaj bio takav da ga trebalo napustiti.\n- Odlučio sam da poštujem vernike, ali oni koji nisu poštovali vernike bili su političari muslimani kao što je Davutoglu - kaže Dodik.


U Prištini preko Albanije planiraju međunarodnu istragu protiv Srbije | Radio Kosovska Mitrovica\n3. November, 2020 18:54 |\nPoslanik Demokratske partije u kosovskoj skupštini Abeljard Tahiri predstavio je poslanicima rezoluciju kojom će od vlasti Albanije, kao države članice Saveta Evrope, biti zatraženo da pred tim međunarodnim telom pokrenu istragu protiv Srbije, zbog navodnog “prikrivanja masovnih grobnica Albanaca”.\nAbeljard Tahiri je u kosovskom parlamentu optužio centralne vlasti u Srbiji da “sistematski pokušavaju da sakriju svoje zločine nad albanskim civilima i da sakriju masovne grobnice, kao dvostruki zločin”.\n“Adresa nestanka su vojska i policija srpskog režima, njih treba tražiti”, kazao je Tahiri.\nNaveo je da je od odlaska Slobodana Miloševića sa vlasti u u Srbiji zamenjeno sedam premijera i tri predsednika i da po njemu “svi nastavljaju da kriju zločine”.\n“Rezolucija od Republike Albanije traži da kao država članica Saveta Evrope pokrene istragu Saveta Evrope u vezi sa skrivanjem masovnih grobnica koje Srbija čini. Budući da nismo član ovog mehanizma, moramo da preduzmemo konkretan korak preko Albanije da bismo se što pre i sa punom ozbiljnošću pozabavili ovim pitanjem. Nema razloga da Albanija ne preduzme takvu inicijativu u Savetu Evrope”, rekao je Tahiri.\nPo njemu pitanje nestalih mora da bude apsolutni prioritet i da se podigne na nivo evropske istrage.\nTahiri je optužio i kosovsku vladu “da je prihvatanjem 1.600 testova od Vučića i Dačića, pokazala humanističko lice zločinaca”.


Predstavnici stranih ambasada na XI Vinofestu\nBack REPORTAŽE MANIFESTACIJE Predstavnici stranih ambasada na XI Vinofestu\nutorak, 22 mart 2016 10:52\nVršac je u vreme održavanja Festivala vina, vinogradarstva i vinarstva Vinofest, pravi vinski kosmopolitski grad u kome se govore svi jezici sveta, ali dominira jedan - vinski.\nOva jedinstvena manifestacija svake godine privuče ne samo veliki broj vinara i vinoljubaca iz Srbije, već i iz zemalja sa svih kontinenata, za koje se svaki put organizuju obilasci grada ili vinarija u okolnim selima, što je samo još jedan dodatni plus u promociji potencijala ovoga kraja koju uspešno sprovodi Turistička organizacija opštine Vršac. Lane je Vinofest proslavio jubulej – 10 godina postojanja, a Banatski vinski viteški red Sveti Teodor primio je u svoje članstvo ambasadorku Francuske, Žanu Moro.\nOve godine, tačnije u subotu 19. marta 2016. godine, grupa stranih turista, njih 20-tak, posetila je Vinofest u Vršcu. Svi turisti su radnici stranih ambasada u Beogradu i zaposleni u predstavništvima stranih kompanija u Beogradu. Grupu su činili turisti iz Kine, Indonezije, Velike Britanije, Bugarske, Mađarske, Italije i Hrvatske.\nPored manifestacije gde su imali priliku da degustiraju vrhunska vina, posetili su i značajne institucije u gradu kao i vinski podrum Vinik, gde su u opuštenoj atmosferi uživali u gostoprimstvu ljubaznih domaćina.\nOvakvim za Vrščane značajnim turističkim posetama na najlepši mopgući način prenosi se lepa slika gradu pod Kulom i vinskom putu ovoga kraja celom svetu.


Britanski sud danas odlučuje o pokušaju Asanža da spreči izručenje SAD-u - Svet - Dnevni list Danas\nPočetna » Svet » Britanski sud danas odlučuje o pokušaju Asanža da spreči izručenje SAD-u\nBritanski Visoki sud danas treba da odluči da li osnivač Vikiliksa Džulijan Asanž može da se žali Vrhovnom sudu Britanije protiv odluke o izručenju u SAD.\nOva odluka najnovija je u dugoj borbi Asanža da izbegne slanje u SAD da se suoči sa optužbama za špijunažu zbog objavljivanja tajnih dokumenata preko Vikiliksa pre deset godina.\nPre nešto više od godinu dana sudija okružnog suda u Londonu odbacila je zahtev SAD za izručenje Asanža na osnovu procene da bi on mogao da izvrši samoubistvo ako bude držan pod teškim zatvorskim uslovima u SAD.\nAmeričke vlasti kasnije su dale uveravanja da osnivač Vikiliksa neće biti suočen sa strogo restriktivnim uslovima koji bi, po rečima Asanžovih advokata, ugrozili njegovo fizičko i mentalno zdravlje.\nProšlog meseca Viši sud preinačio je odluku nižeg suda. Sudije tog suda su ocenile da su obećanja Amerikanaca dovoljna da garantuju da će se prema Asanžu ophoditi humano.\nOni su naveli da su američka obećanja ozbiljna, daje ih jedna vlada drugoj, i da će se njima obavezati svi zvaničnici i tužioci koji budu radili na slučaju Asanža danas i u budućnosti.\nAsanžovi advokati naveli su da se ne može verovati tim obećanjima i tražili su dozvolu da ulože žalbu najvišem britanskom sudu. Oni navode da obećanja američke vlade da Asanž neće biti podvrgnut „ekstremnim uslovima“ ne znače ništa zato što su uslovna i mogu biti promenjena po pravu diskrecije američkih vlasti.\nAsanž može da se žali Vrhovnom sudu samo ako Viši sud oceni da je reč o pitanju od javnog značaja.\nČak iako Viši sud odbaci argument malo je verovatno da će dugogodišnja pravna borba odmah biti završena. Asanž ima još nekoliko mogućnosti za žalbu protiv izručenja.\nOn je tražio zaštitu ambasade 2012. godine da izbegne izručenje Švedskoj gde je trebalo da odgovara za optužbe o silovanju i seksualnom napadu.\nŠvedska je odustala od istrage za seksualne zločine u novembru 2019. zbog zastarevanja slučaja.\nAmerički tužioci su optužili Asanža u 17 tačaka za špijunažu i u jednoj tački za zloupotrebu kompjutera oko objave u Vikiliksu hiljade procurelih vojnih i diplomatskih dokumenata.\nAsanžovi advokati kažu da nije trebalo podići optužnicu protiv njihovog klijenta zato što je delovao kao novinar i zaštićen je prvim amandmanom američkog Ustava kojim se garantuje sloboda medija. Oni kažu da su objavljeni dokumenti otkrili zloupotrebe američke vojske u Iraku i Avganistanu.\ndzulijan asanzSADVelika Britanija\nOčekuje se da će odluka o pristupanju Finske NATO-u biti doneta u bliskoj budućnosti, izjavila je danas finska premijerka Sana Marin uoči posete Japanu.\nIz čeličane Azovstal u Mariupolju danas je evakuisano još...


"Takođe, uređuje se i pitanje vakcinacije protiv kovida 19 na način da je vakcinacija protiv kovida 19 dobrovoljna i besplatna za sve građane Republike Srpske, te se definiše način sprovođenja vakcinacije protiv kovida 19", saopšteno je iz Vlade RS.\nVlada Republike Srpske donijela je Odluku o najnižoj plati u Republici Srpskoj za 2022. godinu i ona je utvrđena u neto iznosu od 590 КM.\nTrenutno je najniža plata 540 KM.\nVlada Republike Srpske shodno članu 109. Ustava Republike Srpske utvrđuje da je od opšteg interesa da se Odluka o najnižoj plati u Republici Srpskoj za 2022. godinu objavi u “Službenom glasniku Republike Srpske” i da stupi na snagu 1. januara 2022. godine.\nZakonom o radu propisano je da ukoliko Ekonomsko-socijalni savjet ne utvrdi prijedlog, odluku o najnižoj plati donosi Vlada Republike Srpske, “imajući u vidu kretanje plata, rast proizvodnje i životnog standarda u Republici Srpskoj.”\nEkonomsko socijalni savjet Republike Srpske je, podsjećaju u Vladi, razmatrao pitanje utvrđivanja prijedloga iznosa najniže plate u Republici Srpskoj za 2022. godinu i tom prilikom nije postignut konsenzus po tom pitanju.\nVlada Republike Srpske donijela je odluku o mreži visokoškolskih ustanova i studijskih programa Republike Srpske za period 2022-2023. godine.\n“Obrazovni sistem treba da preuzme vodeću ulogu u razvoju društva” Vlada RS DONIJELA ODLUKU o mreži visokoškolskih ustanova i studijskih programa\nNovim Zakonom o visokom obrazovanju Republike Srpske propisano je da Vlada Srpske, na prijedlog Savjeta za visoko obrazovanje, donosi odluku o mreži visokoškolskih ustanova i studijskih programa Republike koja sadrži podatke o postojećem stanju, potrebi za osnivanjem novih visokoškolskih ustanova i novih studijskih programa.\nDonošenje Mreže predviđeno je kao jedna od komponenti strateških ciljeva, definisanih u važećim strateškim dokumentima Republike Srpske, saopšteno je iz Biroa Vlade Srpske za odnose sa javnošću.\nMreža je dokument koji na ilustrativan način prikazuje sistem visokog obrazovanja u Republici Srpskoj i kao takav predstavlja važnu komponentu strateškog razvoja visokog obrazovanja u Srpskoj.\nNjen praktični značaj je izuzetan jer, kako se navodi, upravo na osnovu ovog dokumenta Ministarstvo za naučnotehnološki razvoj, visoko obrazovanje i informaciono društvo donosi najvažnije odluke u vezi sa daljim pravcima razvoja visokog obrazovanja, kao što su prijedlog broja studenata koji se može upisati u prvu godinu prvog i drugog ciklusa studija na javnim visokoškolskim ustanovama, opravdanost osnivanja novih visokoškolskih ustanova i novih studijskih programa, studijske programe na kojima se obrazuju kadrovi za obavljanje deficitarnih zanimanja, a koje treba posebno podsticati i stipendirati i slično.\nVlada Republike Srpske usvojila je Prijedlog strategije razvoja predškolskog, osnovnog i srednjeg vaspitanja i obrazovanja za period 2022-2030. godine, koji je novi sveobuhvatni dokument obrazovnih politika za period od osam godina.\nNova strategija je odgovor na izražene potrebe za promjenama u obrazovnom sistemu, sa namjerom da se kroz nju postave jasne smjernice za djelovanje za sve aktere, bez obzira da li je riječ o djeci, vaspitačima, nastavnicima, roditeljima, istraživačima, donosiocima odluka i ostalim članovima zajednice.\nStrateški ciljevi definisani ovim dokumentom su povećanje obuhvata djece predškolskim vaspitanjem i obrazovanjem, inovirani programi za predškolsko, osnovno i srednje obrazovanje, te inovirani udžbenici, pomjeranje fokusa sistema vaspitanja i obrazovanja sa poučavanja na učenje učenja, obezbijeđeni programi stručnog usavršavanja vaspitno–obrazovnih radnika i jačanje povezanosti obrazovanja sa tržištem rada.\nOvaj dokument oslanja se na postignute rezultate u prethodnom periodu, na savremene procese u društvu i promjene koje su uslovile različita dešavanja u svim sferama života, posebno u oblasti nauke, tehnike, tehnologije i ekonomije, te digitalizacije.\nRealizacijom ove strategije unaprijediće se kvalitet vaspitanja i obrazovanja, čime će se stvoriti uslovi za bolji i uspješniji razvoj svakog pojedinca i društva uopšte.\n– Takođe, obrazovni sistema treba da preuzme vodeću uloge u razvoju društva, jer je kvalitetno obrazovanje resurs za razvoj privrede i društva zasnovanog na učenju i znanju – dodaje se u saopštenju.\nVlada Republike Srpske usvojila je Informaciju o realizaciji aktivnosti za provođenje reforme u oblasti predškolskog, osnovnog i srednjeg vaspitanja i obrazovanja u Srpskoj za period od 1. oktobra do 31. decembra 2021. godine.\nNeke od značajnijih aktivnosti u navedenom periodu su to da je pokrenuta procedura donošenja novog Zakona o osnovnom vaspitanju i obrazovanju i Zakona o izmjenama i dopunama Zakona o predškolskom vaspitanju i obrazovanju – imenovana je radna grupa.\nIzrađena su didaktičko-metodička uputstva/preporuke za nastavnike, za efikasniju organizaciju nastave i realizaciju pojedinačnih nastavnih programa, koja će obezbijediti veću fleksibilnost u primjeni metoda i oblika rada i učenja.\nTakođe, donesen je Plan školskog udžbenika za školsku 2022/2023. godinu, a na osnovu kojeg je Zavod za udžbenike i nastavna sredstva raspisao konkurs za pribavljanje rukopisa. U proceduri je donošenje nastavnih planova i programa za učenike sa smetnjama u razvoju.\nU toku je realizacija Programa za djecu u godini pred polazak u školu u jedinicama lokalne samouprave u kojima nisu osnovane predškolske ustanove.\nNa osnovu poziva svim predškolskim ustanovama za dostavljanje najboljeg didaktičkog materijala i igračaka za rano učenje, a s ciljem unapređenja kompetencija vaspitno-obrazovnih radnika, nagrađeno je sedam vaspitača predškolskih ustanova.\nPromovisano je čitanje u školama kroz projekat “Čitajmo zajedno”, u okviru Dana čitanja, a ova aktivnost ima za cilj popularizaciju čitanja i književnosti, te jačanje čitalačkih kompetencija kod učenika.\nU okviru programa “Škola za 21. vijek” u 38 osnovnih škola u Republici Srpskoj u toku su onlajn obuke za 300 nastavnika, a cilj je jačanje digitalnih kompetencija kako nastavnika tako i učenika.\nMinistarstvo prosvjete i kulture zaduženo je da, u saradnji sa Republičkim pedagoškim zavodom, Zavodom za obrazovanje odraslih i stručnim tijelima formiranim u okviru procesa reforme obrazovanja, nastavi ostvarivanje mjera i aktivnosti utvrđenih Akcionim planom za sprovođenje reformskih procesa u oblasti predškolskog, osnovnog i srednjeg obrazovanja i vaspitanja uz poštovanje postavljenih rokova za realizaciju, nosilaca aktivnosti i očekivanih rezultata.\nVlada Republike Srpske prihvatila je Posebni kolektivni ugovor za zaposlene u javnim ustanovama u oblasti zdravstva, kojim su unapređena prava radnika, a zaključuje se na period od tri godine.\nVlada Republike Srpske ovlastila je ministra zdravlja i socijalne zaštite Alena Šeranića da, u predloženom tekstu, u ime Vlade potpiše Posebni kolektivni ugovor za zaposlene u javnim ustanovama u oblasti zdravstva, saopšteno je iz Biroa Vlade Srpske za odnose sa javnošću.\nPosebni kolektivni ugovor biće zaključen između Sindikata zdravstva i socijalne zaštite Republike Srpske, Samostalnog sindikata radnika zaposlenih u zdravstvu Republike Srpske, Saveza strukovnih sindikata Republike Srpske i Ministarstva zdravlja i socijalne zaštite Republike Srpske.\nOvaj kolektivni ugovor rezultat je rada Radne grupe za izradu Posebnog kolektivnog ugovora za zaposlene u javnim ustanovama u oblasti zdravstva koju su činili predstavnici reprezentativnih sindikata u oblasti zdravstva i Ministarstva zdravlja i socijalne zaštite Republike Srpske.\nTekst Posebnog kolektivnog ugovora za zaposlene u javnim ustanovama u oblasti zdravstva usvojen je jednoglasno, istaknuto je u saopštenju.\nVlada Republike Srpske prihvatila je informaciju o sprovođenju postupka dodjele podsticaja za povećanje plate radnika sa efektima dodijeljenih podsticaja za obračunski period januar-jun.\nSredstva podsticaja za četvrti obračunski period, januar-jun, isplaćena su u iznosu od 8,9 miliona KM za 498 privrednih subjekata koji su povećali platu za oko 21.000 radnika.\nNajznačajni efekat podsticaja u četvrtom obračunskom periodu je povećanje plata radnika za 26 odsto u odnosu na period početne plate kod privrednih subjekata koji su ostvarili pravo na podsticaj.\nU četvrtom obračunskom periodu, januar-jun, podsticaj za povećanje plata radnika je isplaćen privrednim subjektima koji posluju na području 36 jedinica lokalne uprave Republike Srpske.\nNajveći iznos sredstava isplaćen je za 188 privrednih subjekata sa teritorije grada Banjaluka, zatim za osam privrednih subjekata sa teritorije opštine Zvornik, te za 16 privrednih subjekata sa teritorije grada Prijedora.\nVlada Republike Srpske zadužila je Ministarstvo finansija sa obezbijedi potrebna sredstva za realizaciju podsticaja za povećanje plata radnika za obračunski period januar-jun 2022. godine u skladu sa Zakonom o podsticajima u privredi Srpske.\nNa sjednici Vlade prihvaćena je Strategija upravljanja dugom Republike Srpske za period 2021-2024. godina, čijim sprovođenjem će biti obezbijeđena željena struktura portfolija duga, imajući u vidu preferencije troškova i rizika Vlade.\nGlavni cilj upravljanja dugom Republike Srpske je obezbjeđenje finansijskih sredstava za finansiranje odobrenih investicionih projekata, refinansiranje posmatranog duga i izvršenje budžeta Republike Srpske, uz minimalne troškove i rizike.\nSrednjoročna strategija upravljanja dugom Republike Srpske utvrđuje srednjoročni cilj i plan aktivnosti u oblasti upravljanja dugom koje Vlada Republike Srpske namjerava da sprovede u toku posmatranog srednjoročnog perioda.\nVlada Republike Srpske dala je saglasnost na prijedlog godišnjeg plana rada Fonda zdravstvenog osiguranja Srpske za narednu godinu, kojim su obuhvaćene aktivnosti koje podrazumijevaju ispunjavanje strateških ciljeva postizanja finansijske održivosti, unapređenja dostupnosti i kvaliteta zdravstvenih usluga i efikasnije organizacije i procesa rada u Fondu\nIZVOR: Vebsajt BHRT i Srskainfo, 30.12.2021.


Forever Living Kvalitet\nCilj Forever Living Productsa je da svima obezbedi zdraviji život!\nForever Living je kompanija koja je prisutna u preko 150 zemalja. Proizvodimo i prodajemo na desetine ekskluzivnih, blagotvornih proizvoda na bazi jedne od najčistih prirodnih darova - aloe vere.\nKljuč uspeha Forever-a je predanost kvalitetu i čistoći. Kako bi osigurali najviši kvalitet, Forever uzgaja aloe veru na svojim privatnim plantažama, izbegavajući upotrebu herbicida ili pesticida.\nSa preko 50 miliona Aloe Vera biljaka, Forever plantaže aloe vere zaslužne su na čišćenju planete zemlje od dva miliona tona CO2 svake godine.\nProizvodi Forever aloe vera bili su prvi koji su dobili priznanje Međunarodnog naučnog saveta Aloe.\nAloe Vera America, Inc je ključni proizvodni proces za čitavu našu operaciju širom sveta. Odavde kontrolišemo plantaže u Teksasu i Dominikanskoj Republici, naš pogon za preradu u Misiji, Teksas, preko 8 miliona galona Aloe Vera gela svake godine i proizvodnju naših mnogih uspešnih linija Aloe Vera proizvoda.\nU ovaj neverovatan objekat uloženi su milioni dolara u najmoderniju tehnologiju, laboratorije za proizvode, e-trgovinu i istraživačke i razvojne objekte kako bi osigurali da Forever Living Products stalno isporučuje proizvode najvišeg kvaliteta u svetu.


Teška saobraćajna nesreća kod Požarevca, vozila u plamenu VIDEO ~ Poportal\nTeška saobraćajna nesreća kod Požarevca, vozila u plamenu VIDEO\n6. februara 2019. 6. februara 2019. Poportal0\nU saobraćajnoj nezgodi koja se dogodila oko 13 sati i 30 minuta na putu Požarevac-Mala Krsna povređene su dve osobe. Prilikom direktnog sudara Foksvagena, koji se kretao iz pravca Požarevca i BMW-a koji je išao iz pravca naplatne rampe kod Male Krsne, oba vozila su se zapalila i izgorela.\nNesrereća se dogodila na mostu preko rečice Jezave, a saobraćaj između Požarevca i naplatne rampe na auto putu Beograd-Niš bio je obustavljen. Saobraćaj na ovoj deonici je ponovo uspostavljen, a dvoje povređenih u saobraćajnoj nezgodi, od kojih je jedna žena, nalaze se na dijagnostici u smederevskom Urgentnom centru.\nNa fotografijama i snimku vidi se automobil potpuno u plamenu, kao i vatrogasne ekipe na licu mesta.\nZbog nesreće na putu došlo je do velikog zastoja.\nCentar za kulturu: Besplatni tradicionalni ZIP-ZOP program za đake\nPravac razvoja kopa „Drmno“ u 2019. godini: Ciljevi su dostižni\nTefter frizera iz Požarevca: U njegovoj svesci zavedene su mnogobrojne žene\n28. novembra 2018. Poportal\nPritvor vozaču šlepera iz Požarevca, preticao preko pune linije, odveo četvoro u smrt(VIDEO)\n11. oktobra 2018. Poportal\nPolicija uhapsila policajca\n27. februara 2018. Poportal


Novi Pazar od države dobija zemljište za izgradnju plaže na jezeru Ribariće - Sandžak Haber - Sandžačke Internet Novine\nNaslovna Featured Istaknuto Novi Pazar od države dobija zemljište za izgradnju plaže na jezeru Ribariće\nNovi Pazar od države dobija zemljište za izgradnju plaže na jezeru Ribariće\nDanas je u prostorijama Javnog preduzeća “Srbijavode” održan radni sastanak na inicijativu rukovodstva Grada Novog Pazara, u vezi uređenja budućeg izletišta i kupališta Vitkoviće. Sastanku su prisustvovali predstavnici Republičke direkcije za imovinu, Javnog preduzeća “Srbijašuma”, Javnog preduzeća “Srbijavoda”, Uprave za poljoprivredno zemljište Republike Srbije kao i predstavnici službi Grada Novog Pazara. Pored najbrojanih predstavnika republičkih institucija i gradskih službi sastanku je prisustvovao koordinator projekta i osnivač ORA, Kasim Zoranić, kao i sekretar u Ministarstvu poljoprivrede, Senad Mahmutović.\nNa sastanku je prezentovan projekat i ideja uređenja budućeg izletišta i kupališta, Vitkoviće, koje se nalazi na Ribarićkom jezeru, i dobijene su jasne instrukcije i definisan je put kojim će grad Novi Pazar postati vlasnik zemljišta na kojem će se izgraditi buduća plaža.\nRješenja imovinsko-pravne problematike, da Grad postane vlasnik zemljišta, bio je ujedno i najveći problem, kao i budući kamena spoticanja u realizaciji samog projekta. Ali, sa druge strane, nesumnjivo je olakšan put u iznalaženju dodatnih sredstava finansiranja, jer Gradu kao budućem vlasniku spornog zemljišta omogućeno je da u budućnosti aplicira za dadatna sredstva u realizaciji samog projekta.\nPrethodni tekstBregović: Radujem se dolasku u Novi Pazar\nSledeći tekstNovi Pazar ostao bez važna tri boda


Zona evra mora uraditi više – Nadlanu.com\nZona evra mora uraditi više\nObjavljeno 11. maja 2012. / 16:50:06\nBRISEL, 11. maj 2012 (Beta-AFP) – Evro zona kreće ka sporom privrednom oporavku, kaže Evropska komisija, ali te zemlje će morati da učine više za oživljavanje rasta, dok nastavljaju potragu za sredstvima za smanjenje prekomernog deficita koji pogadja i Pariz i Madrid.\n“Oporavak je na vidiku, ali ekonomska situacija je i dalje krhka”, rekao je evropski komesar za ekonomske poslove Oli Ren, predstavljajući ekonomsku prognozu.\nEvro zona će, kako izgleda, ove godine imati pad bruto-domaćeg proizvoda od 0,3 odsto, a rast od 1 odsto 2013, dok će Evropska unija u celini dogodine imati rast od 1,3 odsto, posle stagnacije ove godine.\nAli veliki su dispariteti medju državama-članicama: Nemačka očekuje rast od 1,7 odsto, a Francuskoj od 1,3 odsto. Španija bi trebalo da bude jedina evropska zemlja u recesiji 2013. (sa minus 0,3 odsto BDP), a Grčka bi trebalo da izadje iz recesije, ali može ući i u stagnaciju.\n“Ako se odlučno ne angažujemo, rast može ostati slab”, upozorio je Ren.\nOva tema je i na dnevnom redu večere evropskih lidera u Briselu 23. maja.


Nemačka i Srbija prave tržište bioenergije › Made-in-Germany.rs\nNemačka i Srbija prave tržište bioenergije\nSrbija i Nemačka zvanično su na najvišem državnom nivou uspostavile partnerstvo u oblasti razvoja tržišta bioenergije, čime se daje puna podrška realizaciji niza projekata u ovoj oblasti.\nSrpska ministarka poljoprivrede Snežana Bogosavljević-Bošković, koja u Štutgartu učestvuje na ministarskoj konferenciji dve države, izjavila je za agenciju „Tanjug“, da se među tim projektima nalazi i onaj za „Razvoj održivog tržišta bioenergije u Srbiji“, čija vrednost iznosi osam miliona eura, a koji će biti realizovan u naredne tri godine.\nOsnivačku konferenciju nemačko-srpskog partnerstva u oblasti razvoja bioenergije organizovalo je Ministarstvo životne sredine i energetike nemačke pokrajine Baden Virtemberg u saradnji sa nemačkom vladinom organizacijom za međunarodnu saradnju (GIZ) i predstavlja nastavak inicijative nemačkog partnera na sprovođenju projekta „Rrazvoj održivog tržišta bioenergije u Srbiji“.\n– Na projektu su partnerski angažovane naše dve institucije, a finansira ga nemačko savezno ministarstvo. Dogovoreno je jačanje političkog dijaloga na nivou ministara, saradnja između kompanija i različitih asocijacija, kao i na nivou univerziteta i naučno-istraživačkih institucija. Srbija ima značajne potencijale biomase u poljoprivredi i šumarstvu za proizvodnju energije i zamenu fosilnih goriva, a naša zemlji ima za cilj da ovaj potencijal što više koristi u godinama koje dolaze.\nMinistarka je napomenula da je Srbija pozdravila i prihvatila predlog nemačke strane da se ovo zvanično upostavljeno partnerstvo predstavi i u predstavništvu Baden Virtemberga u Briselu, uz poziv zemljama „dunavske strategije“ da se priključe projektu.\nPoplave napravile štetu od 250 miliona eura\nOd MiG na 12/09/2014 / Ekologija, Energetika, Investicije, Poljoprivreda, Trgovina / Ostavite komentar\n„Nestle“ u Nemačkoj zapošljava 450 radnika


Mladi koji odlaze – između porodice i normalnog života | Nova Ekonomija\nPolovina mladih bi da ode, a polovina onih koji odu ne bi da se vrate. Odlaze u potrazi za boljim poslom, višom zaradom, uređenijim sistemom, ali pre svega zato što ne veruju da u Srbiji može dostojanstveno da se živi. Radi li država nešto da ih razuveri ili je to samo još jedna fraza u premijerkinom ekspozeu?\nViše od polovine mladih planira da napusti Srbiju, pokazuje istraživanje Krovne organizacije mladih Srbije (KOMS). Ovakve planove nešto češće imaju mlade žene nego njihovi muški vršnjaci, ali su i jednima i drugima razlozi slični – otišli bi pre svega da bi preko granice našli dostojanstveniji život i viši standard života. Osim ova dva ključna razloga, mladi u ovom istraživanju navode i to da bi otišli i zbog veće šanse za zaposlenje, boljeg okruženja za osnivanje porodice, boljih javnih usluga, kao i većeg stepena slobode.\nKako iz KOMS-a navode u odgovoru „Novoj ekonomiji“, ne postoje precizni podaci o tome koliko se mladih godišnje iseli iz naše zemlje, ali empirijska studija Fondacije „Friedrich Ebert“ ukazuje na to da stručnjaci procenjuju kako je u periodu od 2008. do 2015. godine više od 240.000 građana Srbije otišlo iz zemlje, a procene OECD-a i UN su da godišnje iz naše zemlje ode i do 49.000 ljudi.\n„Mada bez konkretnih brojeva, većina statistika pokazuje da su oni koji u najvećem obimu odlaze upravo mladi“, objašnjava Anja Jokić, programska asistentkinja KOMS-a.\nNajpoželjnija Zapadna Evropa\nUbedljivo najveći broj mladih bi najradije otišao u zemlje Zapadne Evrope. Jedna od onih koji su ovaj plan već ostvarili je i Dunja Milošević, koja trenutno živi i radi u Parizu gde je otišla odmah nakon završetka srednje škole. U Francuskoj je završila osnovne i potom master studije iz oblasti finansija i strategije, da bi se zatim i zaposlila u filijali osiguravajuće Axa grupe.\nKako objašnjava, od vrtića je učila francuski jezik, koji joj je kasnije postao i omiljeni predmet u školi, pa je i nakon nekoliko letnjih škola jezika u Francuskoj, studiranje u ovoj zemlji postalo sve izvesnije.\n„Sada mi se, u retrospektivi, čini kao da se moj odlazak na studije u Francusku nikad nije ni dovodio u pitanje“, objašnjava Dunja.\nKako kaže, iako je svoju odluku da ode iz Srbije puno puta preispitivala, nikada se zbog nje nije pokajala. Međutim, odluka da ostane u Francuskoj se za sada odnosi samo na nekoliko narednih godina i, kako kaže, nikako nije definitivna.\n„Na eventualni povratak u Srbiju uticaće više faktora, poput ekonomske i političke situacije u zemlji, obrazovnog sistema i stanja u društvu. Najbitnije će mi svakako biti da u trenutku kada osnujem porodicu, za odgajanje dece izaberem što bolje uslove, tako da će tu bitan faktor biti i moj brat i roditelji koji su u Srbiji.“\nIako Dunja razmišlja o eventualnom povratku u zemlju, ovu opciju ne razmatra polovina studenata koji se školuju u inostranstvu, pokazuje istraživanje „Migracije studenata“ koje je 2018. godine objavio Kabinet ministra bez portfelja zaduženog za demografiju i populacionu politiku. Oni koji pak o povratku i razmišljaju, ističu da je potrebno da se ispune određeni uslovi kako bi se na ovakav korak i odlučili. Skoro svaki peti student iz ove ankete planira da ostane u inostranstvu dok ne obezbedi dovoljno novca za pokretanje sopstvenog biznisa, dok nešto manje njih namerava da ostane u stranim zemljama sve dok ekonomska situacija u Srbiji ne bude stabilna ili bi se vratili onda kada steknu dovoljno profesionalnog iskustva.\nU Ameriku – i programeri i pijanisti\nU istom istraživanju ističe se i da je Nemačka prvi izbor kod mladih u Srbiji i to kako onih koji dolaze sa prirodno-matematičkih fakulteta, tako i onih sa društveno-jezičkih. Izbor je jedino nešto drugačiji kada su u pitanju zanimanja iz oblasti informaciono-komunikacionih tehnologija, kada se mladi najpre odlučuju da sreću potraže „preko bare“. Ipak, da Sjedinjene Američke Države nisu izbor samo mladim informatičarima primer je i Nenad Ivović, mladi pijanista iz Srbije koji trenutno predaje na Jejl univerzitetu.\nNenad je najpre završio master studije na Univerzitetu u Tel Avivu u Izraelu, da bi se nakon toga, 2015. godine, preselio u Ameriku, magistrirao na Jejl univerzitetu, a poziv za posao na istom univerzitetu stigao mu je odmah nakon završetka studija.\n„Studiranje na različitim univerzitetima sa različitim mentorima je samo obogatilo moje znanje. Suvišno je reći da život u različitim državama, različitih kultura, utiče na vašu ličnost u svim aspektima života“, objašnjava Nenad za „Novu ekonomiju“.\nKako dodaje, veruje da trenutno nije pravi trenutak za vraćanje u Srbiju, ali se tome nada u budućnosti.\n„Ja sam rođen u Srbiji i odrastao sam u Beogradu. To je moj grad, tu su mi porodica i prijatelji i to se nikada neće promeniti.“\nSmatra da uslove za povratak ne treba postavljati kao ultimatum, već treba raditi na tome da se uslovi stvore, a to je, kaže, kompleksno pitanje jer nijedna profesija nije izolovana od sistema funkcionisanja jedne države. Osvrćući se na ono čime se i sam bavi, kaže da veruje da umetnost koju smatra uzvišenom, ne može da dođe iz osiromašene kulture.\n„Kultura za mene označava način ponašanja jednog naroda, nešto što primetite čim dođete u neku zemlju: da li su ulice prljave ili čiste, arhitekturu starog i novog dela grada, način kako se ljudi ophode jedni prema drugima, način vožnje u saobraćaju itd.“\nSvedoci smo, objašnjava, da Srbijom u poslednje vreme dominiraju ponašanje i reči izgovorene u rijaliti programima, nasilnim pesmama i filmovima koji propagiraju lako zarađen novac, luksuzan život i kriminal kao ultimativni pojam uspeha u životu.\n„Iako je ovo nažalost neminovna tema prisutna u svakom društvu, čini mi se da je u Srbiji previše uzelo maha i voleo bih da se sistemski propagiraju lepše i vedrije teme, kojih svakako ima.”\nGde svoga nema, gde brata nije\nKada ne žele da odu, mladi najčešće ostaju zbog toga što ne žele da žive na drugom mestu ili što žele da budu sa svojom porodicom i prijateljima, pokazuju podaci istraživanja KOMS-a. Slično su istakli i naši sagovornici, Dunja i Nenad, koji oboje u svojim odgovorima ističu privrženost porodici i prijateljima. Dunja, na primer, objašnjava kako ni nakon šest i po godina koliko živi u inostranstvu ne može da se navikne da brata i roditelje ne viđa svakog dana.\n„Napuštanje porodice, prijatelja i svega ostalog i odlazak u nepoznato gde treba sve ponovo izgraditi je, skoro svakom ko se odselio u inostranstvo, predstavljalo veliki napor. Iako sam izgradila život u Parizu kakav sam želela godinama unazad, još uvek se nisam u potpunosti navikla na činjenicu da ne mogu da se vidim sa porodicom u roku od pola sata, kao što bi bio slučaj da i dalje živim u Beogradu.“\nZabrinjavajući podatak iz istog istraživanja je da tek 12 odsto mladih veruje da se sasvim pristojno živi u Srbiji. Upravo zbog toga što su razlozi za odlazak mladih iz Srbije prvenstveno ekonomske prirode, iz KOMS-a ističu da je neophodno pronaći mehanizme zaštite radnih prava, smanjiti sivo i crno tržište i osnažiti ugovore mladih.\n„Ovo je posebno važno u vreme krize i usled posledica izazvanih kovid-19 pandemijom kada je deo mladih izgubio poslove, delu su smanjeni prihodi i kada značajan broj mladih strahuje za svoj posao (31%). Kao prioritet bi trebalo postaviti očuvanje finansijske nezavisnosti mladih koji su aktivni na tržištu rada, te zaštititi ih ukoliko dođe do talasa otpuštanja i ne dozvoliti da mladi podnesu najveći teret“, kaže Jokić, programska asistentkinja KOMS-a, u odgovoru „Novoj ekonomiji“.\nDodaju kako se mladi prilikom zapošljavanja susreću sa ograničenom ponudom radnih mesta i teško pronalaze posao u svojoj struci, sa čim se naročito suočavaju mladi koji dolaze iz društvenih nauka. Takođe, mladima u toku školovanja često nedostaje prakse i praktičnog znanja, a praksa koja dolazi nakon školovanja je uglavnom neplaćena.\n„Podaci pokazuju da ako mladi žele da nađu bilo kakav posao, to je relativno lako postići, dok je kvalitetnije poslove teže pronaći. Ono što je njima u tim slučajevima bitno jesu visina plate i uslovi rada jer su oni neretko prijavljeni na „minimalac“, preko studentskih zadruga i slično. Njima su još bitni i mogućnost napredovanja, radno vreme, kao i mogućnost za učenje“, dodaje Jokić.\nNe idu samo zbog para\nIpak, da mladi ne odlaze samo zbog ekonomskih prilika smatra politikolog Vuk Velebit.\n„Mislim da, za razliku od devedesetih godina kada su ljudi odlazili zbog ratova, siromaštva, izolacije, danas ljudi odlaze ne samo zbog novca već i zato što žele da žive u uređenom sistemu. Mladi kada pomisle da napuste Srbiju razmišljaju o boljem poslu, plati, obrazovanju, ali i o životu u sistemu gde postoje jasna pravila igre“, kaže on.\nVuk je i sam deo osnovnih studija proveo u inostranstvu i to studirajući u Konstancu u Nemačkoj. Ipak, i pored toga što je „probio led“ kada je u pitanju odlazak iz zemlje na relativno duži period, on ističe da nikada nije ozbiljno razmišljao da ode iz Srbije.\n„Mnogo sam više i ozbiljnije razmišljao o tome kako da uredimo Srbiju da bude zemlja poput nekih zapadnoevropskih država gde najveći broj naših građana i odlazi u potrazi za boljim životom.“\nZbog toga je, kaže, i dalje ovde – veruje da su promene nabolje moguće.\n„Postoji toliko sjajnih ljudi ovde i verujem da ćemo uspeti da napravimo Srbiju da bude daleko bolje mesto za život nego što je danas. Imamo odlične ljude, ali loše političare. I to mora da se promeni.“\nSmatra da mora da se promeni i taktika kojom država podstiče mlade da ostanu da žive u svojoj zemlji.\n„Umesto priče o subvencijama za radna mesta za mlade ili nekakvim novčanim podsticajima, vlast treba da uredi sistem da imamo institucije i jasna pravila igre koja će omogućiti i više investicija i bolje plate i život za mlade. Prošle godine sam napisao jedan tekst na tu temu, nakon čega me je premijerka Brnabić javno pozvala na razgovor, ali se taj razgovor nikada nije desio i tad mi je bilo jasno da tu nema ni iskrenih namera sa njihove strane da se bilo šta promeni.“\nIpak, načelno, namera da se mladima pruži podrška i pomoć postoji. To je u svom ekspozeu istakla upravo premijerka, kada je kao jedan od prioriteta istakla unapređivanje omladinskog preduzetništva i pojednostavljenje poslovanja mladih preduzetnika. Takođe, postoji i niz strategija, akcionih planova i paketa podrške. Međutim, kako iz KOMS-a ističu, većina podataka pokazuje da mladi nemaju ekonomsku ili stambenu nezavisnost, pa tako dosta njih radi za minimalnu naknadu, a 66% mladih živi u porodičnom stanu sa roditeljima. To sve sigurno utiče na razmišljanja i odluke mladih kada je pravo vreme za osnivanje porodice, jer je za tako nešto neophodno imati osnovne uslove – posao i krov nad glavom.\n*Ovaj tekst je podržao Balkanski fond za demokratiju. Stavovi izraženi u tekstu ne predstavljaju nužno mišljenje Balkanskog fonda za demokratiju, Nemačkog Maršalovog fonda SAD, već su isključivo odgovornost Business Info Group.\nNe idu samo mladi. Imam 54 godine i planiramo cim prodje ovo ludilo sa virusom da brisemo iz Srbije sa detetom. Napravite novu anketu, iznenadili bi se koliko bi i sredovecnih ljudi napustilo ovu Srbiju koja je kao izasla iz Domanovicevog dela.


Povodom obeležavanja Međunarodnog dana žena član Gradskog veća za zdravstvo dr Dragan Stajić posetio je zdravstvene radnice koje rade na Klinici za infektivne bolesti Kliničkog centra Vojvodine i na punktu za masovnu imunizaciju na Novosadskom sajmu. Čestitajući im praznik, on je istakao da u borbi protiv Korona virusa veliku ulogu imaju žene i da je 8. mart prilika da im se iskažu poštovanje i zahvalnost.\nVeć godinu dana, ceo svet se suočava sa Pandemijom Korona virusa. Tome se suprostavilo celo društvo, a na prvim linijama fronta bili su i još uvek tu stoje, zdravstveni radnici, među kojima je veliki broj žena. U novosadskom Domu zdravlja, preko 200 žena uključeno je u ovaj proces. Neke od njih su angažovane u Kovid ambulanti, a neke rade u vakcinalnim centrima. Žene koje rade u crvenim Kovid zonama svakodnevno se bore za ljudske živote. Balansiraju između privatnog života i borbe protiv virusa. One su naši heroji kojima se divimo i uvažavamo ih svih 365 dana u godini, a Dan žena je prilika da im se, u ime gradonačelnika Miloša Vučevića i u svoje lično ime, najiskrenije zahvalim za veliku posvećenost i požrtvovanost – izjavio je Dragan Stajić.\nDirektor Doma zdravlja „Novi Sad“ prim. dr Veselin Bojat je naglasio da u toj ustanovi radi 1600 zaposlenih, od toga 1328 žena koje čine stub te zdravstvene ustanove. On se zahvalio gradonačelniku Milošu Vučeviću i članu Gradskog veća za zdravstvo dr Draganu Stajiću što su malim gestom ulepšali dan zdravstvenim radnicama kojima je poželeo manje posla u narednom periodu i pozvao građane da se prijave za vakcinaciju.\nNa Novosadskom sajmu danas će biti vakcinisano tri hiljade građana, a planirano je da, do kraja nedelje, bude vakcinisano oko 100 hiljada Novosađana.\nTags: 8. mart, borba protiv korona virusa, dr Veselin Bojat, Dragan Stajić, zahvalnost zdravstvenim radnicama


OSM Televizija - Brčkalo: RTRS treba da bude glas naroda\nBrčkalo: RTRS treba da bude glas naroda\nŠef poslaničkog kluba PDP-a u Narodnoj skupštini Republike Srpske Miroslav Brčkalo rekao je da Radio-televizija Republike Srpske /RTRS/ treba da bude glas naroda, a ne da, kako kaže, brani stranke na vlasti.\nTokom skupštinske rasprave o Nacrtu zakona o izmjenama i dopunama zakona o RTRS-u Brčkalo je ocijenio da bi iz predloženog Nacrta zakona o RTRS-u trebalo brisati određene članove koji govore o profesionalnim standardima, objektivnosti i nepristrasnosti, jer ih se ovaj medij ne pridržava.\nPoslanik Stranke napredna Srpska Adam Šukalo smatra da je u poslednje vrijeme jedini pomak na RTRS-u što je omogućen direktan prenos sjednica Narodne skupštine Republike Srpske na njenom drugom programu.\nŠukalo je rekao da je onemogućeno drugim televizijama da dobiju video zapis sjednica Narodne skupštine Republike Srpske.\nOn je pozvao novinare RTRS-a da odgovorno i objektivno rade svoj posao.\nPoslanik Srpske radikalne stranke Republike Srpske Milanko Mihajlica rekao je da podržava predloženu odredbu u Nacrtu zakona da se na RTRS-u uspostavi drugi kanal koji bi omogućio direktan prenos sjednica Narodne skupštine Republike Srpske.\nOn smatra da je došlo vrijeme da Narodna skupština donese novi zakon o RTRS-u, jer se ovaj medij, kako tvrdi, pretvorio u partijsku televiziju pod potpunim uticajem vladajućih stranaka u Republici Srpskoj.\nMahajilica je pozvao Narodnu skupštinu da smijeni Upravni odbor, generalnog direktora i Programski savjet RTRS-a.\nJoš iz iste kategorije: « Emisija "Lice nacije", večeras od 20 časova Radončić pušten iz pritvora »


RTS :: Milošević: Zadovoljan pristupom, neki igrači troše kredit\nFudbal Milošević: Zadovoljan pristupom, neki igrači troše kredit\nsreda, 03. jun 2020, 21:04 -> 21:33\nTrener fudbalera Partizana Savo Milošević izjavio je da je generalno zadovoljan izadnjem svog tima na meču protiv Radnika iz Surdulice. Dvostruki strelac Partizana Takuma Asano izjavio je da je zadovoljan svojim izdanjem u pobedi protiv Radnika iz Surdulice, ali da ostaje žal za propuštenim šansama.\n"Najveći problem je opet bila realizacija. Kad promašite toliko šansi, uvek na kraju strepite. Neki igrači polako troše kredit koji imaju, ali i te stvari ćemo rešavati u svlačionici. Genaralnio mogu da budem zadovoljan odnosom tokom svih 90 minuta, Imali smo problem na početku meča da uđemo u igru zbog prekida, nije bilo za očekivati da momci odmah uđu koncentrisano", zaključio je Milošević.\nDvostruki strelac Partizana Takuma Asano izjavio je da je zadovoljan svojim izdanjem u pobedi protiv Radnika iz Surdulice, ali da ostaje žal za propuštenim šansama.\n"Sa jedne strane sam zadovoljan postignutim, jer sam dao dva gola i plasirali smo se u polufinale Kupa Srbije, a sa druge sam nesrećan zbog propuštenih šansi. Zaista sam želeo da dam još golova i mislim da se ta želja i videla", rekao je Asano za klupski sajt posle meča.\nAsano je istakao i da je daleko od svog igračkog maksimuma.\n"Mogu reći da sam sada zaista svoj na svome i da sam se potpuno adaptirao i na klub, zemlju, uslove. Ali ovo je daleko od mog maksimuma, želim i mogu još mnogo više i radiću na tome. Hvala svim saigračima koji su od prvog dana uz mene, koji mi pomažu. Hvala i Nathu na savršenoj lopti za gol..Kao i čitavom timu", zaključio je Asano.


astronomija : Južne vesti\n"Treći kamen od Sunca - Zemlja" - novo predavanje Astronomskog društva "Alfa"\n08:26, 3. 2. 2021.\nOdloženo predavanje Astronomskog društva Alfa, u kome će ljubitelji astronomije moći bolje da upoznaju planetu Zemlju iz svojih fotelja, zakazano je za četvrtak, 4. februara, od 19 sati.\nPeto predavanje Astronomskog društva "Alfa" – "Treći kamen od Sunca-Zemlja"\n08:22, 26. 1. 2021.\nLjubitelji astronomije moći će bolje da upoznaju planetu Zemlju na novom predavanju internet "Ekskurzije kroz Sunčev sistem", koju organizuje niško Astronomsko društvo Alfa. Iz svojih fotelja zainteresovani mogu da se pripreme za novu ekskurziju, zakazanu za četvrtak, 28. januar od 19 sati i da preko interneta prate sve zanimljivosti i tajne koje krije naša planeta.\nPosmatranje tranzita Merkura sa parkinga niškog PMF-a\n12:07, 10. 11. 2019.\nSvi oni koji bi želeli da vide kako izgleda kada planeta Merkur prividno prelazi preko Sunčevog diska, moći će to da učine u ponedeljak 11. novembra. Na parkingu Prirodno-matematičnog fakulteta u Nišu biće postavljen teleskop za tu namenu.\nPosmatranje Meseca i predavanja povodom Svetske nedelje svemira\n09:12, 5. 10. 2019.\nNiš će narednih dana obeležiti Svetsku nedelju svemira i Međunarodnu noć posmatranja Meseca, a sve počinje u subotu, 5. oktobra, kada će osim predavanja o tome da li verujemo u sve što nam kažu, od 20 sati moći da se vidi ovaj satelit sa krova PMF-a. Predavanje će biti nastavljena i naredne nedelje.\nPosmatranje Meseca, Jupitera i Saturna sa Trga u Pirotu\n09:51, 6. 9. 2019.\nMesec, a ako vremenski uslovi dozvole, i planete Jupiter i Saturn svi znatiželjni Piroćanci moći će da pogledaju večeras sa Trga ispred Doma kulture od 20 sati. Teleskop će biti dostupan do 23 sata, a u slučaju loših vremenskih uslova, posmatranje će se odložiti za neki drugi dan.\nKiša meteora okupila brojne Nišlije na Viniku [foto]\n11:25, 13. 8. 2019.\nMeteorski roj Perseida, najveću kišu zvezda padalica u godini, videlo je više stotina građana na brdu Vinik kraj Niša u noći između 12. i 13. avgusta kada je ova pojava imala maksimum aktivnosti.\nPosmatranje meteorske kiše sa Vinika\n13:21, 11. 8. 2019.\nOni koji žele da daleko od gradskog svetla vide meteorski roj Perseida, odnosno najveću kišu zvezda padalica u godini, mogu se u ponedeljak pridružiti akciji "Zamisli želju" i posmatrati ovaj fenomen na brdu Vinik kraj Niša u noći između ponedeljka i utorka, 12. i 13. avgusta.\nSvi zainteresovani Piroćanci koji žele da kroz objektiv teleskopa pogledaju delimično pomračenje meseca, moći će to da urade u utorak uveče na Crvenom trgu u centru grada. Teleskop će biti postavljen od 21:30, a organizatori posmatranja su članovi neformalne organizacije "Astro nauka".\nPredavanja i posmatranja nebeskih tela kroz teleskop povodom pola veka "Apola 11"\n08:31, 15. 7. 2019.\nNa dan kada je prva raketa poletela i povela ljude na mesec, 16. jula, otpočeće serija aktivnosti na niškom Prirodno-matematičkom fakultetu povodom pola veka od ovog događaja. Posetioci će moći da kroz teleskop gledaju delimično pomračenje Meseca, kao i Jupiter, Saturn i njihove satelite, da čuju sve o letu "Apolo 11", kao i o često potezanim argumentima da se on nikada nije ni desio.\nVeče astronomije, poezije i muzike u niškom Regionalnom centru\n08:51, 13. 5. 2019.\n"Pod sjajem zvezda ove noći" zove se događaj na kome će u sredu 15. maja od 19 sati u Regionalnom centru za obrazovanje u Nišu predavanje održati profesor PMF-a Dragan Gajić, dok će stihove inspirisane kosmosom govoriti gimnazijalac Uroš Krulj.\nPredavanje o novostima iz “našeg kosmičkog komšiluka” na PMF-u\n08:58, 17. 4. 2019.\nNajnovije vesti iz Sunčevog sistema podstakle su profesora niškog Prirodno-matematičkog fakulteta Dragana Gajića, da svim zainteresovanim ljudima održi predavanje “Novosti iz našeg (kosmičkog) komšiluka” na PMF-u, u četvrtak, 18. aprila.\n08:02, 20. 1. 2019.\nU ponedeljak, 21. januara rano ujutru na nebu iznad Srbije odigraće se totalno pomračenje Meseca ! Kao i najčešće u prošlosti, tako i sad, ovo pomračenje privlači veliku pažnju javnosti.


Josipović: Izvinio sam se za srpske žrtve | Glas javnosti\nsubota 6. novembar 2010.\nPočetna > Politika > Josipović: Izvinio sam se za srpske žrtve\nJosipović: Izvinio sam se za srpske žrtve\nZAGREB - Predsednik Hrvatske Ivo Josipović izjavio je da se u Paulin Dvoru kod Osijeka izvinio za srpske žrtve, navodeći da pojedini mediji iskrivljuju činjenice jer iz nekog razloga ne žele politiku pomirenja.\nKomentarišući pisanje pojedinih srpskih medija da se on, za razliku od predsednika Srbije Borisa Tadića, juče nije izvinio za žrtve, Josipović je novinarima rekao da mu je drago što su takvi mediji u manjini.\n"Mislim da nisu dobro slušali, ponovno odgledajte snimak", dodao je hrvatski predsednik. On je ponovio da je jučerašnja poseta predsednika Srbije Vukovaru i Paulin Dvoru bila izuzetno uspešna, istakavši da Hrvatska zaslužuje dobre susede, a oni dobru Hrvatsku.\nPredsednici Srbije i Hrvatske Boris Tadić i Ivo Josipović položili su juče vence i odali počast hrvatskim i srpskim žrtvama poslednjeg rata u Hrvatskoj u Vukovaru i Paulin Dvoru. Posle polaganja venaca na mestu masovne grobnice na Ovčari kod Vukovara, gde su pripadnici bivše JNA ubili više od 200 hrvatskih zarobljenika i civila, Tadić se izvinio zbog zločina. Josipović je u Paulin Dvoru, gde je ubijeno 18 srpskih civila, izjavio da "zločin zaslužuje osudu, žrtve naš pijetet, a oni koji su ostali iza žrtava zaslužuju izvinjenje".\nEK: Korupcija i dalje problem na Kosovu\nAerodrom u Prištini dobio naziv "Adem Jašari"\nBut: Slovenija i Srbija više nego prijateljske zemlje\nFile pozdravio susret Tadića i Josipovića\nNovi napad na kuću Islamske zajednice u Tivtu\nErdogan ne veruje u promenu granica na Kosovu\nCrnoj Gori preporuka za EU 9. novembra\nDobra saradnja sa Euleksom u interesu Srba\nSlovenački tužilac uhapšen dok je primao mito\nIzetbegović: Nastavljam politiku svoga oca


U Egipat na more\nPosted ponedeljak 08 04 2019 12:40:21\nNovi je mesec, a to znači da je vreme i za novi Humble Monthly.\nKao što smo i navikli, Humble je počeo sa teaserima za sledeći mesečni paket, a ovoga puta otkrivena je samo jedna (ali vredna) igra - Assassin's Creed Origins. Povratnička igra AC serijala dolazi kao Uplay kod, dok pored nje možete očekivati još 7-8 igara ukoliko kupite Humble Monthly za 12 dolara.\nObjavljena krajem 2017. godine, Asassin's Creed Origins je serijal odveo u ''kolevku civilizacije'' Egipat, ali i uveo velike promene pretvarajući serijal u masivni RPG. Origins je doneo i najveću mapu u serijalu, tako da je po pomenutoj ceni zaista isplativa kupovina. Što se tiče budućnosti serijala, veoma je moguće da ćemo u sledećoj igri biti viking.\nOstatak igara će biti otkriven i otključan 3. maja, a pored ovog paketa u prodaji je i Bandai Namco Humble Bundle.


U susret Investicionoj konferenciji - Uz pomoć vlasti Srpske i Srbije do realizacije novih projekata | Trebinje Live\nU susret Investicionoj konferenciji - Uz pomoć vlasti Srpske i Srbije do realizacije novih projekata\nNa Investicionoj konferenciji, koja u petak počinje u Trebinju, biće prezentovano šta grad posjeduje, šta nudi i šta je u planu da se uraditi u narednom periodu, kazao je danas zamjenik gradonačelnika Mirko Ćurić.\nOn je istakao da će potencijalnim investitorima biti predstavljeni i planovi u narednih 15 godina, čime će se dati mogućnost većeg izbora projekata koji su bitni za našu lokalnu sredinu.\n"Bitno je istaći da smo se tokom pripreme Investicione konferencije oslanjali na sopstvene resurse, ali da je bila neizostavna podrška vlasti Republike Srpske i Srbije", naveo je Ćurić, dodajući da bi uspješnom realizacijom i dogovorima na konferenciji trebao biti riješen i dugogodišnji problem nezaposlenosti u gradu.\nKonferencija će biti podijeljena u četiri panel diskusije i to - infrastrukturne projkte, privredu i poljoprivredu, turizam, zakonodavno-pravne povlastice ulaganja u realna radna mjesta sa prekograničnom saradnjom.\nNavedeno je i da će predstavnici grada predstaviti i najznačajnije infrastrukturne projekte, poput izgradnje zapadne i istočne obilaznice, prečišćivača otpadnih voda, III faze izgradnje sistema navodnjavanja i vodosnabdijevanja grada.\nBiće predstavljen i zoning plan "Novo Trebinje", kao ekonomska zona, koja će biti jedinstvena na ovom području, a koja treba da bude u potpunosti opremljena u narednih 15 godina.\nIpak, u Gradskoj upravi kažu da će realizacija svih projekata zavisiti prvenstveno od zainteresovanosti investitora, pa se nadaju da će Investiciona konferencija ponuditi najbolja rješenja i dogovore sa potencijalnim ulagačima.\nNa konferenciji će prisustvovati investitori iz regiona i Evrope, kao i predstavnici izvršne vlasti Republike Srpske predvođeni predsjednikom Miloradom Dodikom, premijerom Željkom Cvijanović i ministrima u Vladi Republike Srpske.\nInvesticiona konferencija će biti održana u petak i subotu u Kulturnom centru u Trebinju.


Mediji o Berlinu: Crveni karton za podelu Kosova, predlog "dvostrukog suvereniteta" - European Western Balkans\nBEOGRAD/PRIŠTINA/BERLIN – Regionalna konferencija u Berlinu o Zapadnom Balkanu na inicijativu francuskog predsednika Emanuela Makrona i nemačke kancelarke Angele Merkel ovih dana u fokusu je kako domaćih tako i inostranih medija.\nTako bečki dnevnik “Standard” tvrdi da je cilj predstojeće regionalne konferencije da se „sahrani“ plan o razmeni teritorija, dodajući da kabinet nemačke kancelarke Angele Merkel namerava da predloži specijalni status za sever Kosova.\nList podseća da je Nemačka striktno protiv ideje promene granica, što su podržali visoka predstavnica EU Federika Mogerini, evropski komesar Johanes Han i savetnik u američkoj administraciji Džon Bolton, ali i Austrija i Mađarska, što je, dijametralno suprotno dosadašnjoj politici zapada, prenosi Tanjug.\n„Standard“ tvrdi da je ideja razmene teritorija pre svega kod Srba južno od Ibra izazvala veliki strah od progona, kao i da su SAD, u međuvremenu, prema diplomatskim krugovima, odustale od ove ideje, jer je spoznato da bi to bilo povezano sa pravnim i bezbednosnopolitičkim teškoćama.\nGazeta ekspres: Dvostruki suverenitet bez podele teritorije\nPrištinska “Gazeta ekspres” pozivajući se na neimenovane izvore piše da će Francuska i Nemačka predstaviti na sastanku u Berlinu plan za sporazum Beograda i Prištine, koji bi donekle zadovoljio zahteve Beograda, i da se radi o ideji dvostrukog suvereniteta, ali ne uključuje podelu teritorije.\n“Govori se o dvostrukom suverenitetu. Kosovo će očuvati teritorijalni integritet, ali će Srbija uživa neki suverenitet nad kosovskim Srbima i srpskim crkvama”, tvrdi izvor ovog lista.\nŠta kažu zvaničnici Kosova i Srbije?\nPredsednik Kosova Hašim Tači negira da će na skupu u Berlinu, biti potpisan bilo kakav sporazum ili nacrt sporazuma Beograda i Prištine.\nTači je na svom fejsbuk profilu naveo da je on u stalnoj komunikaciji sa međunarodnim partnerima o razvoju događaja na Kosovu i, kako je rekao, Zapadnom Balkanu.\nNa tom skupu, naveo je Tači, neće biti nikakvih tajnih dogovora, već je to samo nastavak interesa Nemačke i Francuske za Kosovo i region u celini. Na kraju skupa će kako kaže biti potpisana zajednička izjava kojom će biti potvrđena evropska perspektiva Kosova i Srbije.\nPredsednik Srbije Aleksandar Vučić rekao je da Srbiji sledi izuzetno težak period, da će se od nje tražiti priznanje pune nezavisnosti Kosova, bez podela, na punoj i celovitoj teritoroji nezavisnog Kosova.\n“Tamo nas ne čeka ništa dobro, odmah da znate i ne očekujem ništa dobro. Jedino očekujem početak zahteva za novi format, gde bi cilj trebalo da bude priznanje nezavisnosti a da Srbija ne dobije ništa ….”, rekao je Vučić i rekao da neće prihvatiti da se nastave razgovori bez ukidanja taksi.\nDvostruki suverenint o kome pišu mediji jeste samo pretpostavka i ne postoji nigde u svetu, komentar je ministra spoljnih poslova Srbije Ivice Dačića.\nAleksandar VučićAngela MerkelBerlinEmanuel MakronHašim TačiRamuš Haradinaj


Paragraf - Arhiva pravnih i ekonomskih vijesti na dan 23.09.2020.\nŠTAB ZA VANREDNE SITUACIJE RS: Sve preventivne mjere produžene do 12. oktobra 2020. godine\nRepublički štab za vanredne situacije donio je, na 56. sjednici u Banjaluci, Zaključak o obaveznom sprovođenju mjera za reagovanje na pojavu bolesti izazvane novim virusom korona (COVID - 19) u Republici Srpskoj, kojim su produžene sve preventivne mjere do 12. oktobra 2020. godine.\nZAKON O AUTORSKOM I SRODNIM PRAVIMA: Potrebno bolje regulisati autorska prava novinara\nAutorska prava novinara se ne štite na način kako je to predviđeno zakonskim okvirom Bosne i Hercegovine i međunarodnim standardima, prije svega Vijeća Evrope i Evropske unije, ukazala je generalna tajnica Udruženja BH novinari Borka Rudić tokom konferencije "Zaštita autorskih prava novinara/ki i drugih medijskih djelatnika u BiH".\nJAVNE KONSULTACIJE O PRIJEDLOGU ZAKONA O IZMJENAMA I DOPUNAMA ZAKONA O GASU: Konsultacije traju do 28. septembra 2020. godine\nU skladu sa tačkom 4. Smjernica za postupanje republičkih organa uprave o učešću javnosti i konsultacijama u izradi zakona ("Sl. glasnik RS", br. 123/2008 i 73/2012), Ministarstvo energetike i rudarstva, u cilju obavljanja javnih konsultacija, poziva zainteresovane subjekte da dostave komentare i sugestije na Prijedlog zakona o izmjenama i dopunama zakona o gasu.\nPOTPISAN SPORAZUM O KORIŠĆENJU PODATAKA IZ CENTRALNE BAZE DRUGOG PRIMJERKA MATIČNIH KNJIGA KOJI SU EVIDENTIRANI U MATIČNOJ KNJIZI UMRLIH RS\nMinistar uprave i lokalne samouprave Republike Srpske Senka Jujić i direktor Fonda za penzijsko i invalidsko osiguranje Srpske Mladen Milić, potpisali su Sporazum o korišćenju podataka iz Centralne baze drugog primjerka matičnih knjiga koji su evidentirani u matičnoj knjizi umrlih.\nTRAŽI SE PRODUŽETAK RADA UGOSTITELJSKIH OBJEKATA U FBIH DO PONOĆI


Mandat se malo odužio: Zašto je Junker i dalje u Komisiji? - BIGportal.ba\n11 Oktobra, 2019 11 Oktobra, 2019 011\nProblemi s izborom novog tima Komisije mogli bi da produže mandat odlazećem predsedniku Žan Klodu Junkeru na još najmanje mesec dana.\nImenovanoj predsednici Evropske komisije Ursuli fon der Lajen tri nedelje pred planirani početak mandata nedostaju tri komesara, za proširenje, za transport i unutrašnje tržište i za odbranu, a u Briselu se procenjuje da bi problemi s izborom novog tima Komisije mogli bi produžiti mandat odlazećem predsedniku Žan Klodu Junkeru na još najmanje mesec dana.\nUrsula fon der Lajen i dalje čeka predloge Mađarske, Rumunije i Francuske za potencijalne komesare u novom sastavu Evropske komisije.\nU situaciji kada se od Budimpešte, osim već predloženog Olivera Varheljija, očekuje novo ime, a nakon pada vlade u Bukureštu i najave francuskog predsednika Emanuela Makrona da još nije spreman da predloži novog kandidata za komesara, u Briselu procenjuju da novi tim Ursule fon der Lajen neće biti kompletiran pa tako ni izglasan u Evropskom parlamentu 23. oktobra, kako se to očekivalo.\nU Evropskoj komisiji, čiji odlazeći sastav broji poslednje radne dane, kažu da su spremni za svaku situaciju, pa i za produžetak mandata Junkeru.\n“Potrebno je da zajedno sa Evropskom parlamentom ubrzamo proces kako bi Evropa mogla brzo da deluje. Istovremeno, svima uključenima u proces potrebno je dovoljno vremena da pripreme pažljivo sledeće korake”, poručila je Fon der Lajen.\nNovoimenovana predsednica Evropske komisije se, osim ovim saopštenjem, nije dalje oglašavala u vezi s problemima u izboru njenog tima.\nIstovremeno, francuski predsednik javno je postavio pitanje zašto je odbačena njegova kandidatkinja, a koja je, prema Makronovim rečima, bila favorit Ursule fon der Lajen i za koju je upravo ona, navodno, obezbedila podršku tri najjače političke grupe u Evropskom parlamentu.\nLideri socijaldemokrata i konzervativaca u Evropskom parlamentu, međutim, demantovali su ove navode i izjavili da nisu bili konsultovani pre nominacije Gularove, protiv koje je, inače, vođen postupak zbog navodne zloupotrebe EU fondova.\nI dok u Evropskom parlamentu navode da ih Silvi Gular nije impresionirala svojim odgovorima tokom saslušanja, posebno onima koji se odnose na etiku, u diplomatskim krugovima ocenjuju da je odbacivanje Gularove bila “osveta” Evropskog parlamenta direktno Emanuelu Makronu, koji je bio najglasniji zagovornik odstupanja od sistema “vodećih kandidata”, a prema kome je pozicija novog šefa EK trebalo da pripadne kandidatu pobedničke političke grupe na evropskim izborima konzervativcu Martinu Veberu.\nIspitivanje kandidata za komesare pred Evropskim parlamentom završilo se odbacivanjem po jednog predstavnika Evropske narodne partije, Socijaldemokrata i Liberala.\nIako je planom izbora nove Komisije predviđeno da se eventualna dodatna saslušanja zamenjenih komesara održe 14. i 15. oktobra, sada je već jasno da oni neće biti ni nominovani do tog datuma.\nNakon što Mađarska, Rumunija i Francuska budu obznanile imena svojih kandidata, oni moraju da prođu obimnu proceduru koja podrazumeva razgovor sa predsednicom Evropske komisije, proveru Odbora za pravne poslove i usmena saslušanja pred Evropskim parlamentom.\nDok se sve procedure ne ispune i ne izabere novi sastav Evropske komisije, EU će i dalje poslovati u “prelaznom modu” koji ograničava konkretnija delovanja na unutrašnjem ali i na spoljnom planu evropske politike.


Kosovske vlasti zabranile Đuriću ulazak na KiM - 14.12.2016, Sputnik Srbija\nKosovske vlasti zabranile Đuriću ulazak na KiM\nKosovsko Ministarstvo spoljnih poslova odbilo je zahtev direktora Kancelarije za Kosovo i Metohiju Marka Đurića da uđe na Kosovo, piše „Koha“. 14.12.2016, Sputnik Srbija\nKosovsko Ministarstvo spoljnih poslova odbilo je zahtev direktora Kancelarije za Kosovo i Metohiju Marka Đurića da uđe na Kosovo, piše „Koha“.\nPrema izvorima prištinskog portala „Koha“, Đurić je tražio dozvolu da sutra boravi na Kosovu i Metohiji.\nĐurić: Dosta ponižavanja Srba sa KiM\n25 Novembar 2016, 16:13\nOdluku da mu ne odobri boravak kosovsko ministarstvo spoljnih poslova je donelo nakon saznanja da Đurić, zajedno sa drugim zvaničnicima, ima u planu da sutra na Kosovu poseti nekoliko benzinskih stanica koje nisu licencirane od strane kosovskih vlasti, piše taj portal.\n„Koha“ ističe da se Đuriću dozvoljava ulazak na Kosovo samo uz prethodnu dozvolu ministarstva spoljnih poslova Kosova, gde on mora da podnese izveštaj o agendi svog boravka na teritoriji Kosova.\nRanije danas je najavljeno da će direktor Kancelarije za Kosovo i Metohiju Marko Đurić boraviti sutra, 15. decembra, u Kosovskoj Mitrovici, gde će prisustovati puštanju u rad benzinske stanice i maloprodajnog objekta Naftne industrije Srbije.\nNakon 17 godina, NIS će obnoviti rad sve svoje tri benzinske stanice na severu Pokrajine, u Zvečanu, Zubinom Potoku i Kosovskoj Mirovici, saopšteno je iz Kancelarije za KiM.


'Briselski konsenzus' proširio jaz među biračima EU\nNazivaju ga Briselskim konsenzusom. Sistem vjerovanja zasnovan na dogovorima Evropske unije pomaže objasniti rastući jaz između političkih elita i običnih građana, što bi moglo dovesti do političkog zemljotresa tokom majskih izbora u Evropskom parlamentu.\nOva vjerovanja se uveliko smatraju samopotvrdnim istinama u Evropskoj komisiji i Evropskoj centralnoj banci, ali ih birači često smatraju uzrokom svojih nedaća umjesto rješenjima.\nOva nejednakost, pogoršana četverogodišnjom krizom i rastom nezaposlenosti zbog dužničke krize euro-zone, pokreće napade na samu Evropsku uniju i njenu jedinstvenu valutu euro, napade koje vode krajnja desnica i radikalna ljevica.\nBaš kao i u slučaju Washintonskog konsenzusa o slobodnom tržištu koji je nastao devedesetih godina prošlog vijeka nakon pada komunizma, ni Briselski konsenzus nije zvanično definisan.\nEkonomista John Williamson je sastavio Washintonski konsenzus 1989. godine da bi opisao set neo-liberalnih ekonomskih politika koje je propisalo američko ministarstvo finansija, Međunarodni monetarni fond i Svjetska banka za zemlje u razvoju koje su bile u problemima.\nOvo je grubi opis njegovog evropskog rođaka, uz izvinjenje za novinarsko pojednostavljenje i pretjerivanje:\n1) Brisel zna najbolje. Odgovor na finansijsku i ekonomsku krizu je „više Evrope“.\n2) Slobodna trgovina je uvijek bolja od zaštite.\n3) Slobodni pokret radnika i servisa unutar jedinstvenog tržišta Evropske unije ima presedan nad zaštitom prava radnika u njihovoj zemlji.\n4) Evropi je potrebno više imigranata da bi se pojačao rast i da bismo mogli isplatiti naše penzije i socijalnu pomoć u budućnosti.\n5) Bolje je oporezivati potrošnju i ugljen dioksid nego rad i visoke prihode.\n6) Slobodna i neograničena konkurencija ima presedan nad promovisanjem nacionalnih ili evropskih industrijskih prvaka.\n7) Za borbu protiv nezaposlenosti je potrebno smanjiti zaštitu, a ponekad i plate radnika.\n8) 'Metoda zajednice' evropskih integracija je uvijek bolje i legitimnija od suradnje među vladama.\n9) Nacionalni suverenitet je zastarjela ideja u Evropi i ostatku svijeta.\n10) Tržište treba prevladati u svim stvarima, uključujući i javne servise – osim poljoprivrede.\nRazličite nacionalne debate\nNeki od ovih principa, kao što je slobodna trgovina, imaju veliku podršku većine od 28 zemalja Evropske unije, dok druge, kao što je povećana emigracija ili smanjenje zaštite na radu, se osporavaju.\n„Evropska unija je kolaž različitih nacionalnih debata. Francuska nacionalna debata se više oslanja na protekcionizam od drugih,“ kazao je potpredsjednik Evropske komisije Olli Rehn, kandidat Liberalne grupe za prvog čovjeka Evropske unije naredne godine.\n„Ja sam slobodni trgovac, jer je to glavni izvor rasta i prosperiteta za Evropljane. Znam da postoje različiti stavovi u mnogim dijelovima Evrope, ali većina Evropljana više podržavaju slobodnu trgovinu od zaštite,“ rekao je.\nEvropsko vjerovanje jeste post-nacionalno, zasnovano na pretpostavci da se sve manje problema može riješiti unutar jedne zemlje zbog globalizovanih lanaca opskrbe i prekograničnih problema kao što su zagađanje, klimatske promjene, nedostatak resursa i migracija.\nIpak, kritici tvrde da se ne razmišlja dovoljno o gubitnicima koje su politike slobodnog tržišta Evropske unije stvorile, kao i o širem krugu ljudi koji se plaše da bi mogli postati gubitnici.\nU Njemačkoj, centru moći ekonomije Evropske unije, najviše brinu za očuvanje suvereniteta parlamentarnog budžeta zbog straha od „unije transfera“ koja bi njihov teško zarađeni novac dala evropskim partnerima.\nProblem migracije je također visoko na listi mnogih Evropljana, iako ne uvijek iz istih razloga.\nBritanija je nedavno objavila planove koji će ograničiti socijalna prava emigranata iz siromašnih, novih članica Evropske unije, Rumunije i Bugarske, koji će od januara moći slobodno da rade u svim zemljama Evropske unije nakon isteka sedmogodišnjeg roka tranzicije.\nEuroskeptični političari i mediji su natjerali premijera Davida camerona da odgovori na ovo pitanje tako što je pokrenuo kampanju protiv navodnog „turizma beneficija“ za siromašne evropske emigrante, iako zvanične brojke pokazuju da emigrantski radnici uplaćuju više u britanski socijalni sistem nego što troše, i podnose proporcionalno manje zahtjeva od britanskih građana.\nFrancuska i nekoliko drugih država se bore da spriječe zloupotrebu drugog pravila Evropske unije koje omogućava radnicima na privremenom radu iz drugih zemalja članica da plaćaju svoje doprinose u matičnoj zemlji, ne u onoj u kojoj rade.\nKompanije u zemljama kao što su Francuska, Njemačka, Danska i Belgija koriste ovaj sistem za podugovore za jeftiniju radnu snagu iz istočne Evrope, posebno u građevinskom sektoru, što dovodi do gubitka posla među skupljim, lokalnim radnicima.\nOnima koji podržavaju Briselski konsenzus ovo je jednostavno operacija jedinstvenog evropskog trišta da omogući ekonomsku efikasnost u zemljama sa previsokim porezima.\nRehn je rekao da se zemlje kao što su Francuska, Italija i njegova matična zemlja Finska, suočavaju sa većim problemima troškova konkurentnosti, što djelomično objašnjava zašto gube udio u svjetskom tržištu.\nIako je svaka nacionalna debata zasebna, postoji mogućnost da će stranke koje se protive Briselskom konsenzusu privući jednog od pet glasača na izborima za Evropski parlament koji uvijek ima slab odaziv.\nDa li će to biti dovoljno da promijeni rasprostranjenu mudrost među evropskim zakonodavcima, ostaje nam da vidimo.\nBile su potrebne dvije decenije i šok azijske finansijske krize da dođe do izmjene Washingtonskog konsenzusa. MMF sada prihvaća veću ekonomsku regulatornu ulogu zemalja, privremenu kontrolu kapitala i druge ideje koje su ranije smatrane heretičkim.\nNeki izvori iz Evropske unije vjeruju da bi izmijenjeni Briselski konsenzus mogao isplivati iz izbora naredne godine i promjene lidera u evropskim institucijama.\nNovi konsenzus bi mogao biti više socijalni i manje fokusiran na tržište, što bi reflektovalo stavove ljevičarsko-desničarske koalicije konzervativaca i socijal-demokrata koji žele preuzeti vlast u Njemačkoj. Međutim, ni to ne može umiriti skeptike.


Pokrajinski sekretarijat za poljoprivredu predstavlja mera podrške - Indjija.biz\nPosted on 28 јануара, 2015 23 јула, 2021 By admin\nPokrajinski sekretar za poljoprivredu, vodoprivredu i šumarstvo Branislav Bogaroški počeo je sa predstavljanjem mera i konkursa Pokrajinskog sekretarijata u 2015. godini i novog sistema podrške poljoprivredi usklađen sa fondovima AP Vojvodine.\nOvogodišnji budžet Pokrajinskog sekretarijata za poljoprivredu iznosi 7 milijardi dinara, od kojih je blizu jedna milijarda namenjena registrovanim poljoprivrednim gazdinstvima. Pokrajinski budžet za poljoprivredu ove godine je veći od prošlogodišnjeg za gotovo 200 miliona dinara, što nije dovoljno da se anulira šteta koja je učinjena izmenama Zakona o podsticajima u poljoprivredi.\n„Pokrajinski sekretarijat za poljoprivredu nastoji da pomogne vojvođanskim poljoprivrednicima i zbog toga smo odlučili da se krajem januara i tokom februara stavimo na raspolaganje našim poljoprivrednicima i udruženjima u lokalnim samoupravama širom Vojvodine i da im predstavimo konkurse i mere planirane za ovu budžetsku godinu“, rekao je Branislav Bogaroški i dodao da se mere prvo predstavljaju u opštinama, gde paori nisu uopšte ili su u zanemarljivom procentu povlačili sredstva koja su im dostupna preko konkursa Pokrajinskog sekretarijata za poljoprivredu.\nPrema rečima Branislava Bogaroškog, jedan od glavnih razloga za to što poljoprivrednici ne učestvuju na konkursima jeste nedovoljna informisanost, zbog čega će i biti organizovani sastanci sa poljoprivrednicima u opštinama širom pokrajine. On je najavio i da će 3. februara u Skupštini Vojvodine biti organizovan sastanak na kom će predstaviti konkurse namenjene lokalnim samoupravama.\nResorni sekretarijat nastoji da mere koje sprovodi budu predvidive, kako bi poljoprivrednici imali izvesnu sigurnost u investiranju. Prema rečima sekretara, značajna novina je to što će se u narednih nekoliko nedelja uskladiti sistem podrške poljoprivredi između Pokrajinskog sekretarijata za poljoprivredu i pokrajinskih fondova: Razvojnog fonda Vojvodine, Pokrajinskog fonda za razvoj poljoprivrede i Garancijskog fonda. Na taj način omogućiće se poljoprivrednicima da u jednoj godini sebi obezbede i povoljne kredite sa veoma niskim kamatnim stopama i bespovratna sredstva od Pokrajinskog sekretarijata za poljoprivredu.\nSvi konkursi Pokrajinskog sekretarijata za poljoprivredu biće raspisani 1. marta i najveći broj konkursa otvoriće se do kraja septembra (konkurs za navodnjavanje, protivgradne mreže, plastenike, konkursi namenjeni stočarstvu, konkurs za male prerađivačke kapacitete, konkurs namenjen staračkim gazdinstvima koja daju zemlju u zakup i zajednička ulaganja sa lokalnim samoupravama na čišćenju kanalske mreže, vodosnabdevanju, kanalizacione mreže…).


Modernija nastava u osnovnim školama uz pomoć rotarijanaca - Valjevo\nPosted by: REDAKCIJA VALJEVSKA POSLA in Valjevo 18. March 2017.\tComments Off on Modernija nastava u osnovnim školama uz pomoć rotarijanaca\nPredstavnicima osam škola iz Kolubarskog i Mačvanskog okruga danas su uručeni “Lego” robotski kompleti, moderna učila pogodna za nastavu i eksperimente u više oblasti prirodnih i tehničkih nauka. Uručivanje ove vredne opreme koje je obavljeno danas u Istraživačkoj stanici Petnica, početak je realizacije zajedničkog projekta rotari klubova Šabac, E-klub i Valjevo i Rotari distrikta 2483 pod nazivom “ROBOTOM DO ZNANJA I VEŠTINA”. Na spisku škola kojima su uručeni robotski kompleti u ovoj akciji dobile našle su se osnovne škole “Andra Savčić”, “Nada Purić” i “Milovan Glišić” iz Valjeva, Valjevska gimnazija – specijalni program za osnovce, zatim šabačke osnovne škole “Nikolaj Velimirović”, “Nata Jeličić” i “Jevrem Obrenović” iz Šapca, kao i Osnovna škola “Majur” iz Majura. Vrednost celog projekta iznosi oko osam hiljada evra, od kojih šest hiljada evra košta isporučena oprema, dok su oko dve hiljade evra troškovi obuke učenika i nastavnika za korišćenje robota.\nKomplet učila koje su uručene dans školama, sastoji se iz LEGO Mindstorm EV3 robotskog kompleta, seta sitnih delova, rezervne baterije i punjača. Taj komplet, pored upotrebe u fizici i tehnici omogućava niz vežbi i demonstracija iz različitih predmeta koji se uče u osnovnim školama. Upotrebom se učenici motivišu na razmišljanje, povezivanje činjenica i principa koje uče u različitim nastavnim predmetima i omogućava im se da izraze svoju kreativnost. Rad sa ovakvom vrstom učiloa razvijju se veštine timskog rada.\nOsim dodele robotskih kompleta i modernih učila, danas je u Petnici organizovan i jednodnevni kurs posvećen upotrebi, čuvanju i održavanju opreme koja je uručena školama. Partner u projektu i donator priručnika za izvođenje eksperimenata i vežbi je Izdavačka kuća “Kreativni centar”.\nPredstavnik Rotari kluba Valjevo Nikola Božić ističe da su rotarijanci prepoznali potrebu da se inoviraju nastavna sredstva i odlučili da usmere prikupljena sredstva u osam škola podržavajući aktivnost njihovih nastavnika i učenika. Prema njegovim rečima modularnost isporučenih kompleta je takva da se mogu koristiti za više oblasti, u tehničkom obrazovanju, nastavi informatike, robotike i automatike, ali i u biologiji, hemiji, geografiji.\nBožić je poručio da rotarijanci ovim projektom žele ne samo da podrže škole, već i da primerom podstaknu sve druge koji imaju načina da menjaju zajednicu na bolje, da je menjaju u pravcu obrazovanja mladih, jer mladi su ti koji će za deset-petnaest godina, kako je rekao, biti stub ovog društva.\nOko 70% osnovnih škola u Srbiji nema laboratoriju za fiziku i tehničke kabinete, a da pri tom gotovo svi nastavnici prvi čas fizike počinju rečenicom: „Fizika je eksperimentalna nauka“. Ovakav pristup nastavi upravo dovodi do loših rezultata naših učenika na PISA testovima koji mere praktičnu primenu znanja. Osnovno sredstvo u nastavi fizike, tehnike i drugih prirodnih nauka je eksperiment.\nNikakva druga sredstva, uključujući najsavremenije video animacije i simulacije ne mogu ga zameniti. Dobra vidljivost, izražajnost i emocionalnost, ubedljivost eksperimenta, ne zaboravljajući pri tom i važan estetski momenat opreme, motivišu i učenike i nastavnike.\nPrevious: Solistički koncert talentovane Anice Mićić u Galeriji SANU\nNext: Četiri musketara Metalca danas za titulu šampiona u boksu!


Naselje Stepa Stepanović - Blic Online\nDevetoro stanara voždovačkog naselja Stepa Stepanović i građana koji su im pružali podršku, tuženi su od strane Srpske pravoslavne crkve (SPC), zbog, kako se navodi u pozivu za suđenje, "smetanja poseda".\nNasilniku N. M. (55), koji je brutalno pretukao starca (60) ispred prodavnice u naselju Stepa Stepanović pred osmogodišnjim detetom, preti kazna zatvora do osam godina, saznaje "Blic".\nNa gradilištu u naselju Stepa Stepanović, gde se nedeljama organizuju protesti dela nezadovoljnih stanara ovog voždovačkog naselja, jutros je održana liturgija, dok su stanari simbolično merili pritisak okupljenima, aludirajući na svoj zahtev da im je tu potrebniji dom zdravlja.\nStanari naselja Stepa Stepanović najavili su radikalizaciju protesta zbog najavljene gradnje crkve umesto doma zdravlja i ostalih sadržaja koji su im, kako tvrde, obećani prilikom kupovine stanova. Prvi korak je, kako kažu, blokada Kružnog puta Voždovac u subotu, 30. juna, a za sledeću nedelju planiraju i obustavu saobraćaja na Slaviji.\nKućni savet jedne zgrade u voždovačkom naselju Stepa Stepanović i ove godine je okupio svoje najmlađe i obradovao ih poklon paketićima, ali i priredbom sa Deda Mrazom na čelu.\nNA KLIZANJE U STEPU Ulaz besplatan svakog dana od 10.00 do 22.00\nZimske čarolije i pretpraznično raspoloženje danas je na Voždovcu počelo otvaranjem klizališta u naselju Stepa Stepanović, u Ulici generala Štefanika.\nNaselje Stepa Stepanović dobija biblioteku\nBiblioteka koja je svoja vrata u naselju Stepa Stepanović trebalo da otvori još u proleće ove godine, uskoro će početi sa radom.\nRazvaljen podzemni kontejner u Stepi opasnost po pešake\nPolomljen podzemni kontejner u naselju Stepa Stepanović, već dve nedelje stoji otvoren u najprometnijoj ulici u kojoj se između ostalog nalazi i škola, a nadležni nikako ovaj problem da reše.\nTRESLO SE I U STEPI Komšije izletele na terase, a ono što su ugledali nateralo ih je da zapevaju\nGromoglasni zvuci trube i kolo od koga se zemlja tresla odjekivali su juče naseljem Stepa Stepanović, kako bi obavestili sve stanare da u njihovom kraju neko toga dana svadbuje.\nBORBA ZA VRTIĆ Stanari Stepe popisuju mališane u naselju\nUdruženim snagama Udruženje stanara naselja Stepa Stepanović i Saveta rodtielja vrtića "Mala sirena" prosledili su molbu na adresu gradonačelnika Beograda za izgradnju novog vrtića, zajedno sa popisanih 686 mališana predškolskog uzrasta u naselju.\nNaselje Stepa Stepanović u ponedeljak dobija zdravstvenu stanicu\nStanari naselja Stepa Stepanović od ponedeljka se mogu lečiti u novoj zdravstvenoj stanici, koja se otvara u Ulici Šumadijske divizije 10-14, u okviru Doma zdravlja "Voždovac".\nU STEPI PODZEMNI KONTEJNERI SE RASPADAJU "Dete je propalo kroz zarđali lim"\nNakon što je desetogodišnji dečak zamalo propao kroz zarđalo tlo podzemnog kontejnera, stanovnici naselja Stepa Stepanović u strahu su ko bi mogao biti sledeća "žrtva" zapuštenih otpadnih mesta.\nStepa reciklira: Velika ekološka akcija u voždovačkom naselju\nU beogradskom naselju Stepa Stepanović od 3. oktobra biće postavljanje posebne kutije u okviru akcije "Stepa reciklira".\nProblemi u "Stepi" sa napuštenim psima "Neko je NAMERNO ubacio štence u šaht"\nJučerašnjeg neuspešno spašavanje štenaca iz šahta, samo je deo problema sa kojim se suočavaju stanari naselja Stepa Stepanović. Zbog sve većeg broja napuštenih pasa u njihovom kraju, ljudi neretko na svoju ruku bacaju otrov po ulicima, pa zato stanari strahuju da je neko i namerno ubacio štence u cevi.


Home / Lokalna samouprava / Počinje uređenje fasada u gradu, najpre u ulicama Knjaza Miloša i Vojvode Stepe\nNakon javnog poziva Gradske uprave svim stambenim zajednicama za uređenje fasada i povećanje energetske efikasnosti stambenih objekata poznati su prvi stambeni objekti koji će biti uređeni na ovaj način. U okviru javnog poziva Gradska uprava je omogućila svim zainteresovanim stambenim zajednicama da Grad sa iznosom do 80 posto finansira uređenje fasada i izradu planske i projektne dokumentacije. Reč je o zgradama u ulici Knjaza Miloša – brojevi 2 i 2A i u ulici Vojvode Stepe, brojevi zgrada 2 i 4.\n-Dobili smo prijave dve stambene zajednice za sufinansiranje radova na održavanju fasade stambenih zgrada i 16 prijava za izradu projektne dokumentacije, od čega su dve bile nepotpune. Gradsko veće je usvojilo rang listu koju je odredila Komisija i dalje nam predstoji realizacija. Na prvom mestu kod sufinansiranja radova na održavanju fasada su zgrade 2 i 2A u ulici Knjaza Miloša, gde će biti poboljšana energetska efikasnost zgrada u smislu postavljanja termoizolacije, stavljanja novih oluka, solbaka, kao i u stambenim zajednicama u ulici Vojvode Stepe 2 i 4-kazao je Pirotskim vestima Zoran Krstić, šef Odeljenja za stambeno komunalnu delatost u Gradskoj upravi Pirot.\n← Previous Story Vasić: Pirot kontinuirano dobro sarađuje sa EU. Veliki broj uspešno realizovanih projekata\nNext Story → Oni su budućnost Pirota – nagrade najboljim učenicima pirotskih osnovnih i srednjih škola


You searched for - Stranica 761 od 762 - Istinomer\nMinistar Milosavljević je istom prilikom dodao i da nije tačno da je od zemalja u regionu od Srbije skuplja samo Hrvatska. „Prema istraživanju Evropske agencije za statistiku (Eurostat), to nije istina. Hrana je skuplja u svim zemljama, izuzev u Bosni i Hercegovini, Makedoniji, Bugarskoj i Albaniji.“ B92, 5. 8. 2009. godine Prema istraživanju Evropske agencije […]\nU junu su ministri Ivica Dačić i Sergej Šojgu razgovarali o finalizaciji kreditnih aranžmana za metro u Beogradu i za obilaznicu oko prestonice, „što podrazumeva i učešće ruskih investitora u privredu Srbije“. (Politika, 4. 6. 2009. godine) Oktobra 2009, pred posetu ruskog predsednika Dmitrija Medvedeva, proneo se glas kako će nam Rusi odobriti kredit od milijardu […]\nPredsednik Srbije Boris Tadić je na sednicama Glavnog odbora Demokratske stranke, u septembru 2008. i maju 2009. godine, obećao da će se boriti protiv korupcije na svim nivoima u državi, kao i u okviru svoje stranke. Nakon njegovih izjava, uhapšeni su gradonačelnik Zrenjanina i član Demokratske stranke Goran Knežević, a kasnije i predsednik opštine Aranđelovac […]